Cara Buang Angin Dalam Badan, Boleh Cuba Antara 3 Air Mujarab Ini!

Badan kalau ada masalah angin, diri pun boleh berangin satu badan juga. Mana tidaknya, sendawa  tak lepas buat badan tak selesa dan terbaring lesu. Jadi disebabkan itu, penulis ingin kongsikan cara buang angin dalam badan menggunakan air-air mujarab ini.
Ini merupakan perkongsian dari Puan Yana yang boleh anda cuba. Semoga lega satu badan, selepas ini.

Baca juga: Ini 11 Petua Penawar Mata Rabun, No. 1 Paling Mudah Tinggal Tadah Muka Je!
CARA BUANG ANGIN DALAM BADAN
1. SUSU HALIA PANAS
Gambar: FB Nurul Diana

BAHAN-BAHAN:

Susu
Halia

CARA PENYEDIAAN:
1. Hiris halus halia atau tumbuk kasar. Masukkan ke dalam periuk berisi susu.
2. Panaskan susu yang dah dimasukkan halia tadi atas dapur dengan api kecil.
3. Agak-agak dah menggelegak sikit, tutup api dan minum dalam keadaan suam atau panas.
Tips: Lagi banyak halia korang letak, lagi padulah angin korang nanti. Tapi jangan terlampau banyak pula. Agak-agak ikut kuantiti susu korang tu. Minum masa panas tau sebab kalau susu sejuk, nanti rasa dia dah tak padu.
2. TEH + LEMON + HALIA
Gambar: FB Buku Resepi Ibu
Kombinasi yang paling saya suka. Dia punya kesan tak sampai 10 minit dah boleh rasa. Kalau amalkan dalam seminggu, memang ringan gila rasa badan. Sebab minum air ni juga boleh buatkan sistem pencernaan korang berjalan lancar.
BAHAN-BAHAN:

Seuncang teh
Lemon
Halia

CARA PENYEDIAAN:
1. Rendam uncang teh bersama hirisan lemon dan halia.
2. Kalau nak manis, boleh tambah madu sikit. Minum dalam keadaan air masih suam atau panas.
3. BAWANG PUTIH + SERAI
Gambar: Breaking The Impossible
Kalau korang lalu, boleh sahaja terus makan bawang putih yang dah dibakar macam tu je. Tapi sebab saya tak mampu nak telan rasa bawang putih tu, saya rela minum air bawang putih. Kesan dia sama je.
Nak lagi sedap, letak serai. Bau dia memang wangi lepas tu. Nak minum pun rasa berselera je.
BAHAN-BAHAN:

Bawang putih
Serai
Madu

CARA PENYEDIAAN:
1. Rebus bawang putih dan serai yang dah ditumbuk kasar dalam periuk atas api kecil. Bawang putih tu korang boleh pilih nak tumbuk ke nak potong halus. Kalau potong halus nanti bila dah rebus dia jadi lembut sikit. Nak kunyah pun senang.
2. Bila dah menggelegak, korang boleh sejukkan sikit dan minum. Kalau rasa tak mampu telan, boleh je tambah madu supaya rasalah sikit manis-manis.
Menurut Puan Yana, sekiranya anda mengamalkan minum air ini sebelum tidur dengan bangun pagi, ia akan membuat anda rasa lebih bertenaga kerana toksin dalam badan telah dibuang. Sama ada, ia keluar melalui angin atau pun pencernaan.
Nak tahu menjadi ke tidak, kenalah cuba!
Sumber: Sinaran Wanita


Ingat Senang Ke Nak Kentut? Kalau Susah, Boleh Guna 7 Cara Ini Untuk Buang Angin Perut

“Rimasnya bila perut rasa sebu dan senak ni, apa cara buang angin perut ni eh?”
Memang agak merimaskan dan tidak selesa jika perut rasa kembung dan senak terutama sekali jika perut kosong. Mulalah rasa pening kepala kerana badan dah dipenuhi dengan angin. Masalah ini berlarutan bukan sahaja dalam tempoh sehari malah hampir setiap hari mengalami situasi yang sama.

Jadi, ini merupakan 7 cara yang  boleh digunakan atas saranan pakar supaya muka dan badan anda tak kembung seperti belon setiap hari!
CARA BUANG ANGIN PERUT, BARULAH TAK SENAK

Ingat!! Angin perlu dibuang umpama masa lalu kau dan dia! Mungkin ada yang cadang untuk cuba mengeluarkan angin dalam perut itu dengan sendawa/kentut namun ia tidak semudah yang disangka! Jom saya kongsikan tips mudah untuk buang angin dalam perut!

1. Yoga
Anda boleh cuba beberapa teknik yoga seperti Child Pose, Happy Baby Pose atau Squat yang dipercayai mampu membantu anda membuang angin!
2. Cuba bergerak atau berjalan lebih banyak
Aktiviti fizikal sememangnya boleh membantu melancarkan pergerakan dalam sistem penghadaman anda lantas memudahkan pengeluaran najis serta angin dalam perut.
3. Pengambilan probiotik
Probiotik adalah sejenis bakteria baik yang hidup dalam usus dan perut yang boleh membantu anda meregulasikan bakteria kolon yg membawa angin.
Boleh dapatkan di suplemen daripada klinik, farmasi ataupun mengambil makanan dan minuman yang mengandunginya.
4. Mandi dengan air suam atau panas
Haba yang anda boleh dapat daripada mandi air suam atau panas dipercayai mampu melegakan rasa tidak selesa pada perut dan abdomen angkara angin.
5. Sapu minyak angin atau pati pada perut
Kajian pada tahun 2016 menunjukkan bahawa gabungan sapuan ekstrak fennel dan curcumin pada perut kembung adalah berkesan untuk melegakan gejala-gejalanya.

6. Urut perlahan perut & abdomen
Ia boleh dibuat dengan cara:
1. Letakkan tangan pada atas tulang pinggang
2. Sapukan sedikit minyak agar ia lebih licin
3. Urutkan dengan gerakan membulat dengan tekanan yang ringan pada sebelah kanan dan kiri tulang rusuk
4. Ulangkan pergerakan ini dengan perlahan jika perlu
7. Elak tabiat mengunyah gula-gula getah
Akhir sekali, cara membuang angin dalam perut ini mungkin nampak remeh namun ketahuilah bahawa gula-gula getah juga adalah punca utama angin dalam perut!
*Boleh cuba supaya perut pun dah tak senak lagi…
Sumber: Twitter @DrSamhan


Ini 3 Cara Buang Bau Hamis Daging Kambing, Barulah Terbuka Selera Nak Makan!

Tidak semua orang menggemari makan daging kambing oleh kerana terdapat bau hamis pada daging tersebut. Namun, anda mungkin tidak akan menolaknya lagi selepas ini, jika tahu cara buang bau hamis daging kambing yang betul.
Kaedah-kaedah yang digunakan di bawah ini amatlah mudah. Teknik ini boleh digunakan untuk masak pelbagai menu daging kambing seperti masak gulai, kari atau bakar. Jom cuba!

Baca juga: Tips Masak Nasi Guna Beras Ini, Hasilnya Lembut, Cantik Berderai & Sekata Masaknya!
BUANG BAU HAMIS DAGING KAMBING BEGINI CARANYA!

1. PERAP DAGING
Sekiranya anda ingin buat daging bakar, elakkan terus membakarnya begitu sahaja. Buat langkah-langkah ini:

Daging perlu diperap paling kurang 1 jam lamanya.
Perapan mesti ada lada hitam, bawang putih, bawang merah, garam, serbuk cili dan minyak zaitun.

Kalau nak tahu, gabungan kesemua bahan ini akan menenggelamkan bau hamis kambing. Ia juga akan membuatkan daging lebih sedap dan ada rasa.
Gambar: Resepi Chef
Namun, jika anda ingin buat menu kari,

Gaulkan dahulu dengan serbuk kari dan sedikit garam sebelum daging dimasak.

2. TEPUNG
Daging apabila dah dibasuh bersih, jangan lupa salutkan ia dengan tepung. Dah buat langkah di bawah ini barulah ia boleh masak macam biasa.

Biarkan ia lebih kurang 20 minit.
Kemudian, basuh bersih daging kambing.

Gambar: Khairul Hakimin
Penggunaan tepung pada daging kambing akan menyebabkan bau hamis itu diserap.
3. JUS LEMON
Jus lemon banyak digunakan dalam masakan sebagai bahan yang boleh memberi bau yang segar. Kalau ada lebihan lemon dekat dapur bolehlah guna, selepas daging tadi disalut tepung. Caranya begini:

Perahkan jus lemon dekat daging kambing.
Biarkan ia paling kurang 20 minit.

Hasilnya, bau hamis akan betul-betul hilang kerana telah digantikan dengan bau jus lemon yang segar itu. Tapi, nak letak air perahan lemon terus tanpa tepung pun boleh.
Gambar: Hipwee
Tambahan info, anda boleh guna limau kasturi juga dan lebih baik tidak menggunakan limau nipis. Hal ini kerana limau nipis mempunyai rasa yang lebih tajam berbanding limau kasturi dan buah lemon.
Okay, sekarang ini anda dah tahu cara nak buang bau hamis daging kambing kan? Jadi tak ada alasan lagi takut nak makan. Selamat mencuba!
Sumber: Sinaran Wanita


“Argh Rimasnya…”- Bulu ‘Bawah’ Asyik Mengganggu? Ini 5 Cara Nak Cukur Buang!

Setiap bulu di badan manusia mempunyai fungsi tersendiri. Ini termasuklah bulu di bahagian kemaluan kerana ia tumbuh  sebagai pelindung alat sulit daripada geseran seluar dalam. Selain itu, bulu kemaluan juga bertindak sebagai pelindung bakteria dan pantogen di mana boleh memerangkap kotoran yang mendatangkan bahaya.
Tapi takkan nak biarkan sahaja bulu kemaluan panjang sehingga serabut? Tenang sahaja! Hari ini kami kongsikan kepada wanita di luar sana cara buang bulu kemaluan dengan betul. Barulah lebih selesa. Betul tak?

Baca juga: Zak** Tegang Terlalu Lama, Doktor Jelaskan Penyakit Priapism Ini
CARA BUANG BULU KEMALUAN WANITA DENGAN BETUL, BARU SELESA

1.  CUKUR

Mencukur adalah cara paling popular yang sering digunakan untuk membuang bulu kemaluan kerana mudah dan cepat. Walau bagaimanapun, cara ini boleh menyebabkan bulu tumbuh dengan cepat, kegatalan dan luka.
Untuk mengelakkan perkara itu berlaku, pertama sekali skrub kulit mati terlebih dahulu dan guna krim pelembab. Jangan sesekali guna pencukur orang lain dan sebelum cukur pastikan trim bulu terlebih dahulu.
Gunakan gunting tajam dan lebih mudah sekiranya cukur mengikut arah bulu tumbuh. Untuk menutup liang pori, letakkan ais batu di kawasan kemaluan dan langkah terakhir sapu losyen yang sesuai.
2. GUNA HAIR CREAM REMOVER
Jika anda tidak mampu menahan kesakitan, ini adalah cara terbaik untuk membuang bulu kemaluan. Guna krim pembuang bulu yang dijual di farmasi. Walaupun ia krim pembuang bulu, pastikan beli yang selamat untuk digunakan di kawasan itu.
Baca label produk terlebih dahulu dan ikut arahan dengan tepat. Jangan biarkan krim terlalu lama kerana akan menyebabkan keradangan kulit. Hati-hati ya!

3. WAXING
Ramai yang memilih menggunakan wax untuk membuang bulu kemaluan. Walapun sedikit sakit tetapi hasilnya memuaskan kerana bulu dibuang daripada akar menyebabkan bulu lambat tumbuh.
Dinasihatkan untuk sentiasa berhati-hati jika menggunakan wax panas kerana kulit boleh terbakar. Jangan cukur bulu sebelum wax, sebaiknya biarkan ia panjang.
4. LASER
Kaedah ini memerlukan masa yang panjang kerana biasanya ia memerlukan lebih satu sesi untuk menghilangkan bulu kemaluan. Kos untuk laser agak tinggi berbanding cara yang lain dan sesetengah orang lebih memilih laser kerana bulu terhapus secara kekal dan mengambil masa lama untuk tumbuh semula.
5. ELEKTROLISIS
Ini adalah satu-satunya kaedah untuk menghilangkan bulu secara kekal. Teknik ini mengambil masa sehingga 25 sesi untuk membuang ke semua akar dan kos berbeza-beza mengikut jenis rawatan.
Jadi, yang mana satu pilihan kaum wanita untuk membuang kemaluan?
Sumber: Youngs Women Heatlh & American Academy of Dermatology


Takut Bibir Berminyak Makan Sup Daging Korban. Ini 4 Tips Mudah Buang Lemaknya

“Aduh, makin lama makin banyak pula lemak-lemak yang timbul dekat sup daging ni. Sampai melekat-lekat dekat mangkuk, nak makan pun rasa tak lalu dah. Walaupun kita panaskan, macam terbayang-bayang pulak berapa banyak kolesterol dan lemak dalam badan ni. Huhu. Macam mana nak buang lemak-lemak ni semua ya?”
Bila tiba musim Hari Raya Korban begini, memang ramailah yang akan memasak daging korban yang diperolehi hasil daripada bahagian korban yang dilakukan sendiri mahupun sedekah daripada jiran tetangga.

Bagi yang pertama kali memasak daging korban, mungkin belum biasa dengan masalah ‘bibir berminyak’ bila daging dan tulang direbus untuk dibuat sup. Rasa terkejut dengan begitu banyak lemak yang terhasil hingga rasa ‘takut’ nak memakannya pula.
Jangan risau, berikut adalah beberapa tips untuk membuang lemak-lemak daripada rebusan daging dengan mudah dan berkesan.

4 Tips Kurangkan Lemak Berminyak Pada Sup & Rebusan Daging
1. Buang Air Rebusan Pertama
Kalau nak dapatkan sup yang ‘bersih’ dan kurang berminyak, salah satu petuanya adalah dengan membuang air rebusan daging yang pertama. Ini kerana, dalam rebusan pertama inilah paling banyak lemaknya terhasil.

Bila dah buang, rebus semula macam biasa dan tambahkan bahan-bahan lain seperti kentang, daun sup serta perasa. Ada yang kata ‘sayang’ nak buang sebab lemak ini yang buat sup rasa sedap, tapi itu pendapat masing-masing. Apapun, kalau nak ikutkan, hasil rebusan kedua pun tak kurang sedapnya juga.

2. Sejukkan Rebusan Dalam Peti Ais
Cara kedua yang boleh anda buat adalah dengan menyejukkan air rebusan daging tadi di dalam peti ais. Setelah beberapa jam, air rebusan daging akan membentuk saya lapisan lemak yang membeku. Bila dah beku, mudah untuk kita buang lemak-lemaknya.
Air rebusan yang di bahagian bawahnya bolehlah dimasak dan ditambah bahan lain untuk dibuat sup atau masakan lain. Barulah berkurang minyak dan lemaknya.
Foto Kredit: recipesbnb.com
3. Kaup Buih / Minyak Masa Memasak
Selain itu, anda mungkin akan dapat perhatikan buih-buih kehitaman / keperangan ketika sup sedang menggelegak. Tapi kalau yang guna pressure cooker mungkin tak nampak.
Bagi yang guna periuk biasa, bolehlah kaupkan buih-buih ini supaya lemak-lemaknya akan berkurang. Minyak atau lemak yang timbul masa panas ini juga boleh disingkirkan sekali.
Foto Kredit: pinsdaddy.com
4. Guna Senduk / Mangkuk Berisi Ais
Akhir sekali, anda boleh gunakan cara mengisi senduk atau mangkuk lain dengan ais. Lalukan senduk atau periuk ini di atas permukaan sup yang telah dimasak. Kemudian, anda akan mendapati lemak-lemak akan terlekat pada bahagian bawah senduk atau mangkuk yang sejuk.
Bagi siapa yang guna mangkuk, boleh juga balutkan terus mangkuk tadi dengan plastic wrap. jadi, tak payah susah-susah nak basuh sebab boleh tanggalkan dan terus buang. Bukan mudah nak cuci lemak ‘degil’ tu nanti tau!
Foto Kredit: Nileya Nazri
Selamat Mencuba!
Lepas ini tak payah fobia lagi nak memasak atau makan sup daging korban. Guna saja salah satu cara di atas ini untuk buang lemak-lemak yang akan timbul bila sup menyejuk nanti. Dapatlah anda menikmati sup yang lebih ‘bersih’, tapi tetap enak dan kurang berminyak.
Mudah saja, kan?


Cara Buang Tahi Udang Tanpa Perlu Kupas Kulit, Berdesup Dah Siap!

“Hmm, macam mana cara buang tahi udang paling mudah ya. Penatlah!”
Antara kerja dapur paling susah untuk dilakukan adalah membuang tahi udang kerana perlu mengopek kulitnya terlebih dahulu sebelum masak.

Mungkin ramai dalam kalangan kita yang masih belum tahu bahawa najis udang ini perlu dibuang dahulu sebagai tujuan menjaga kebersihan makanan.
Baca juga: Kerap Sakit Lutut & Kebas Kaki Tangan, Minum Air Rebusan Buang Angin Ini, Cepat Lega!

CARA BUANG TAHI UDANG TANPA PERLU BELAH TENGAH BADAN

Ini akan memakan masa yang lama jika udang terlalu banyak. Kalau nak jalan mudah, anda sebenarnya boleh menggunakan pencungkil gigi tanpa perlu mengupas satu persatu.
Macam mana caranya? Mudah sahaja, ikuti penerangan di bawah.
Bahan diperlukan:

Pencungkil gigi

Cara-caranya:
1. Cucuk di bahagian tengah badan udang menggunakan lidi pencungkil gigi.
2. Tarik secara pelahan-lahan dan pastikan ke semua tahi udang keluar sepenuhnya.
*Sekiranya putus, anda perlu membelah tengah badan udang dan tarik lebihan najis yang tertinggal itu.
Mudah kan? Memang jimat masa dan tenaga! Selamat mencuba.
Baca juga: Guna 1 Bahan Sahaja Boleh Elakkan Kutu Beras, 2 Tahun Pun Elok Lagi!
Sumber: Facebook Puan Dini


Cara Buang ‘Whitehead’ & ‘Blackhead’ Yang Teramat Degil. Mudahnya, Bahan Pun Murah!

“Geramnya tengok whitehead dengan blackhead yang bersarang dekat muka ni. Puas duk tekan hari-hari, sampai merah-merah hidung. Macam mana nak hilangkan whitehead dan blackhead ni dengan berkesan ye? Pernah guna mask yang beli dulu, tak berkesan sangat pun.”
Memang geram bila rasa muka menggerutu aja gara-gara blackhead dan whitehead ni. Ada yang degil sangat nak keluar, sampaikan kalau kita beli mask yang di farmasi pun, tak tentu lagi boleh dihilangkan.

Dalam artikel kali ini, kami ingin tunjukkan cara membuat mask muka untuk buang segala whitehead dan blackhead pada wajah dengan cukup berkesan. Tips ini dikongsikan oleh Puan Noorlela menerusi Facebook beliau.
Memang mudah, hanya guna 3 bahan saja. Bahan-bahannya pun senang nak dicari dan murah pula tu. Jom kita tengok selanjutnya di bawah.

Cara Berkesan Buang ‘Whitehead’ & ‘Blackhead’ Yang Teramat Degil. Mudah, Bahan Pun Murah
Berikut adalah 3 bahan yang diperlukan.

Bahan-bahan :

Bedak cina / bedak nyonya / amoi / bedak sejuk.
Putih telur
Kapas muka

Mungkin ada yang tertanya-tanya atau tak pernah jumpa bedak nyonya atau bedak sejuk tu. Beginilah rupanya. Bedak macam ni boleh dibeli dekat farmasi, kedai runcit, kedai RM2, Kedai DIY pun kadang-kadang ada.
Cara-cara
Bila dah cukup bahan, cara nak membuatnya senang saja.
1. Hancurkan Bedak
Mula-mula, tumbuk dan lumat-lumatkan bedak nyonya bagi hancur macam bedak biasa / loose powder tu.
Agak-agak ambil untuk guna banyak mana yang perlu saja, bukan pakai seketul besar tu ya.

2. Asingkan Telur Putih & Campurkan Bedak
Ambil sebiji telur dan asingkan telur putih. Bubuhkan di dalam mangkuk dan kacaukan sedikit.

Lepas tu, campurkan telur putih dengan bedak sejuk yang dah dihancurkan tadi. Kacau kedua-dua bahan ini hingga sebati.
3. Sediakan Kapas
Seterusnya dah boleh ambil kapas muka untuk dicelup ke dalam campuran bedak nyonya yang dihancurkan dan telur putih tadi.
Boleh potong kecil-kecil supaya mudah nak ditepek pada muka nanti.

4. Tekap Pada Muka
Rendamkan sekejap kapas yang dipotong tadi dan lekapkan pada muka bagi rata. Gunakan terutamanya di bahagian T, bahagian yang selalu terkumpul blackhead dan whitehead.
Jangan basah sangat kapas tu ya, sebab nanti meleleh dan lambat kering.

Ha, beginilah cara pakainya. Saya memang pakai sebelum tidur dan duduk di bawah kipas selama lebih kurang 5-6 jam.

Ini Hasilnya Selepas 5-6 Jam
Puas hati sangat dengan hasilnya walaupun mungkin leceh sikit.

Memang licin hidung dibuatnya!

Yang ini pula di bawah dagu tadi.

Berkesan kan walaupun cuma guna bahan yang murah? Caranya pun senang sangat. Barulah terasa ringan wajah ni. Tak menggerutu atau rasa ‘berpasir’ lagi.
Jadi, siapa nak dapatkan ‘hasil’ macam ni, kenalah cuba ya!

*Tips hilangkan whitehead dan blackhead ini dikongsikan oleh Puan Noorlela menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan, boleh rujuk post asal beliau di SINI.


Cara Buat Aduan Ke SKMM Bila Barang Pos Lambat Sampai

Dunia sekarang ini sangat mudah dan pantas, semuanya berada di hujung jari. Pelbagai urusan boleh dilakukan secara atas talian termasuk menggunakan khidmat penghantaran barang.
Namun, ada kalanya anda akan mengalami keresahan di mana barangan yang dibeli tidak sampai ke tangan lagi. Ada pula tu yang telah melebihi tempoh sepatutnya, mulalah diri terbit rasa risau harga pula bukan murah sudah termasuk kos penghantaran lagi.

Justeru itu, ikuti tips langkah-langkah membuat aduan barangan pos yang lambat sampai seperti dikongsikan di bawah untuk mengatasi kerisauan anda. Semoga berjaya!
Baca juga: Cara Mudah Trace Semula Password, Tak Perlu Tekan ‘Forgot Password’!

CARA BUAT ADUAN KE SKMM BILA BARANG POS LAMBAT SAMPAI

Sebenarnya kalau korang beli barang online, tapi barang korang asyik kena sidai kena peram dengan courier tu, korang boleh buat aduan tau!
Kadang tu dah la peram lama, pastu barang tu tetiba hilang la rosak la. So buat je aduan terus.
CARA BUAT ADUAN BARANG POS LAMBAT SAMPAI
1. Bukak website ni > Suruhanjaya Komunikasi dan Multimedia Malaysia (SKMM).
pos
2. Click ‘ADUAN BARU’ & isi details tu macam ni.

Jenis Aduan adalah ‘Complaint’.
Jenis Perkhidmatan pula adalah ‘Postal/Courier Services’.
Kategori pilih ‘Postal & Courier Services’.
Subkategori:
– Late Delivery
– Lost Letters/parcel
– Poor Service Delivery
– Postman Attitude Conduct
Pembekal Perkhidmatan – Pilih je courier yang bermasalah tu.

3. Isi details korang dekat ‘Maklumat Pengadu’.

4. Isi ‘Maklumat Aduan’.

Tulis je semua benda yang korang tak puas hati kat situ.
5. Dekat part ‘Lokasi Masalah’ tu masukkan je area tempat korang tu kat mana.
6. Upload bukti yang korang ada untuk kukuhkan lagi aduan korang tu.

Boleh upload screenshot tracking barang tu ataupun kalau ada audio voice dengan customer service courier tu ke upload je.
7. Tick dekat part pengesahan tu & click ‘Hantar/Submit’.

Jangan lupa share thread ni dekat orang lain yang maybe tak tahu yang kita boleh aduan sebenarnya dekat SKMM kalau ada masalah dengan syarikat courier.
Sumber: Twitter Anisssurayaaa


Cara Buat ‘Air Hikmat’ Guna 4 Bahan Superfood, Boleh Tingkatkan Testosteron!

Pernah dengar tak ‘air hikmat‘? Melalui perkongsian Doktor Rizal Abu Bakar, air hikmat mengandungi empat bahan penting iaitu buah longan, red dates, goji berry dan gula kelapa. Kalau nak tahu, ini minuman meningkatkan testosteron lelaki!
Kelebihannya pula? Mengandungi seribu satu kelebihan yang dapat membantu meningkatkan kesihatan anda. Jom cuba resepi air hikmat di bawah.

Baca juga: Berdiri Lama & Tiba-Tiba Pengsan, Doktor Jelas Rupanya Punca Banyak Masalah Kesihatan
MINUMAN MENINGKATKAN TESTOSTERON

Hari ni ramai yang dah selesai puasa enam. Alhamdulillah dan tahniah atas usaha. Puasa luar ramadan lain dari dalam bulan ramadan. Maklumlah kita saja puasa. Orang lain tidak.

APAKAH ITU ‘AIR HIKMAT’?
Pada yang puasa bagus minum air hikmat. Air apa air hikmat ini? Air longan kering campur red dates, Goji Berry dan gula kelapa. Dalam masa sama nak cari minuman alternatif yang boleh boost energi, fokus dan rasa tenang.
RED DATES & KELEBIHANNYA

Saya pun teringin. Jadi saya selongkar almari cari bahan-bahan. Mujur jumpa Red Dates. Red Dates ini terkenal di kalangan orang Cina. Orang Melayu kurang sikit dengan Red Dates ni. Apapun Red Dates ini power khasiatnya.
Power kat mana? Power pada anti oksida. Bayangkan Red Dates ni ada 3 anti oksida hebat.
1. MENGANDUNGI 3 ANTI OKSIDA HEBAT:
 Flavonoids: Bantu hilangkan inflamasi. Juga dikaji dalam konteks kurangkan risiko diabetes, alzheimer dan kanser. Sebab tu kena rajin ambil makanan yang ada flavonoids ni.
Carotenoids: Carotenoids penting untuk kesihatan jantung. Juga didapti dapat jauhkan risiko penyakit mata seperti macular degeneration. Masa buat PhD dulu ada kawan yang buat research pasal macular degeneration. Orang Asia kurang sikit kena penyakit ni.
Phenolic acid: Kurangkan risiko terkena kanser dan penyakit jantung. Nampak tak dia punya power.
2. MENINGKATKAN MEMORI & MENGURANGKAN ANXIETY
Yang paling saya suka pasal Red Dates ni ialah kesannya pada otak. Kajian dapati pengambilan Red Dates tingkatkan memori. Ambil Red Dates juga bantu pembelajaran. Juga kurangkan anxiety.
3. MENGHILANGKAN PLAK DALAM OTAK
Paling best Red Dates dapat hilangkan plak dalam otak. Ya plak macam plak gigi tu. Plak ini biasanya jadi penyebab kepada Alzheimer. Ganggu komunikasi antara sel. Macam jalan kena Lockdown dengan kawat besi. Tapi bila rajin ambil Red Dates, kawat besi pun hilang. Macam tulah lebih kurang.
4. MEMUDAHKAN PROSES BERSALIN
Kajan lain pula sebut mudahkan proses bersalin. Jadi ibu-ibu bolehlah rujuk pegawai perubatan kalau berminat nak ambil.
GOJI BERRY & KELEBIHANNYA

Macam mana dengan Goji Berry pula?
1. MENINGKATKAN IMUN SISTEM
Goji Berry ni secara ringkasnya ada 7 kebaikan. Kebaikan ini dibuktikan oleh sains. Kalau kaki selsema dan rasa mudah sakit perlu sangat berjinak dengan Goji Berry ni. Sebab Goji Berry tingkatkan imun sistem dan lindungi kita dari selsema.
2. MENURUNKAN BERAT BADAN & MENINGKATKAN TESTOSTERON
Paling disukai ialah bab Goji Berry bantu turunkan berat badan. Untuk lelaki sesuai sangat ambil. Kajian dapati boleh tingkatkan testosteron. Ada pula research kata pengganti kepada viagra. Nak tahu kenalah cuba. Jangan abam gi telan sekilo pulak.
3. MEMBEKALKAN EKSTRA TENAGA
Untuk nak maraton beribadat kenalah ambil Goji Berry ni. Sebab dia beri ekstra energi, tidur jadi berkualiti, lebih tenang dan kuasa fokus juga meningkat. Yang sakit sendi lutut tu bokehlah cuba. Sangat membantu. Senang nak turun naik sujud.
GULA KELAPA & KELEBIHANNYA

1. MENGANDUNGI INULIN
Gula kelapa pun hebat khasiatnya. Terutamannya pasal Inulin. Bahan yang akan stabilkan gula dalam darah kita.
RESEPI AIR HIKMAT!

Macam mana nak buat? Begini caranya.

Basuh Goji Berry, Red Dates dan Longan.
Red Dates rendam sekitar 15 minit. Nak bagi lembut sikit.
Masuk air lebih kurang 1 liter atau satu liter setengah.
Masukkan semua bahan kecuali gula kelapa.
Rebus sampai mendidih.
Masukkan gula kelapa secukup rasa
Boleh masukkan daun pandan kalau nak. Tak nak pun tak apa.

Mungkin ada yang akan tanya berapa biji nak letak? Untuk Goji Berry masukkan segenggam. Longan dalam 30 biji dan Red Dates dalam 20 biji. Nak tambah boleh. Nak kurangkan pun boleh.
Senangkan? Power pun power. Sempat lagi kalau nak buat ni. Apakata SHARE resepi ni dengan kawan-kawan dan adik beradik.
Sumber: Facebook DrRizal Abu Bakar


Cara Buat Air Kembang Semangkuk, Ikhtiar Ubati Batuk Anak

Menjadi kerisauan ibu bapa yang paling utama apabila melibatkan kesihatan anak-anak. Ibu mana tak risau kalau anak asyik batuk tak sudah-sudah mulalah tidur pon tak lena entah mana puncanya pun tidak tahu.
Bermacam ikhtiar dah dibuat, ubat pun dah diberi tapi masih tak jalan juga batuk masih tak surut. Mungkin perlu mencuba cara lain mana tahu akan jadi baik.

Baca juga: Kandungan Pewarna Tiruan Boleh Buat Anak Jadi Agresif?
CARA BUAT AIR KEMBANG SEMANGKUK, IKHTIAR UBATI BATUK ANAK

Apa kata cuba pulak sedikit ilmu daripada Puan Mazliana Mazlan kongsikan dengan memberi anak minum air kembang semangkuk. Beliau suka berkongsi tentang pemakanan dan gaya hidup sihat anak-anak dan keluarga di penulisannya. Kita cuba ikhtiar mungkin batuk anak semakin baik.

Cuba bagi anak minum air kembang semangkuk kalau diorang selalu sangat batuk atau kalau batuk, lambat nak sembuh. Atau kalau silap makan sikit, makin menjadi batuk.
Kembang semangkuk, nama lain dia malva nut. Orang kita suka makan dengan laici kang. Sedap hirup air laici kang waktu panas kan.
Kembang semangkuk ni, ada kandungan bassorin. Bantu untuk kurangkan radang pada sel badan kita.
Kalau anak demam, batuk, selesema, saya akan bagi air putih yang dah direndam kembang semangkuk. Rasa dia sama je, takde beza pun dengan air putih.
LANGKAH PENYEDIAAN KEMBANG SEMANGKUK:
– Ambil sebiji, rendam dalam satu jug air.

– Biji saiz macam ni je. Keras pulak tu kulit dia.

– Lepas dah rendam, ia akan jadi berbunga macam tu.

– Rendam dalam jug sampai keluar bunga macam ni, kemudian bagi anak minum okay.
Bagi anak minum sampai habis. Buat setiap hari, selagi anak tak sembuh.
Kadang tu bila minum, kahak pun jadi cair dan mudah nak keluar. Maka, batuk anak jadi cepat baik. Dengan izinNya.
Saya beli dari Giant je. Korang boleh cari kat mana-mana pasaraya, bahagian rempah ratus. Cari di kedai sensei Cina pun biasanya ada.
BAIK JUGA UNTUK UBATI SEMBELIT

Satu lagi, kembang semangkuk ni boleh jadikan air pelawas jugak tau. Kalau ada anak yang kerap sembelit, korang boleh gantikan air kembang semangkuk dan bagi anak setiap hari, macam anak minum air putih.
Saya percaya, setiap jenis makanan yang Allah cipta, ada khasiatnya tersendiri pada kesihatan kita.
Nampak biji kembang sembangkuk ni kecil je, macam takde apa-apa kepentingan pun. Tapi, nilainya pasti sangat besar kalau Allah izinkan ianya serasi dengan anak kita.
Sama-sama kita cuba ya.
Sumber: Facebook Mazliana Mazlan


Cara Buat Air Rendaman Nak Hilangkan Bau Busuk & Gatal ‘Miss V’

Seperti mana yang kita tahu, kebanyakan wanita malu untuk berjumpa doktor apabila menghadapi masalah pada kemaluan atau faraj (vagina). Masalah seperti rasa gatal, keluar lendir dan alat sulit berbau bukan perkara biasa yang dialami.
Anda sebenarnya boleh mendapatkan rawatan kepada orang yang pakar dalam hal ini bagi menangani masalah berkenaan. Seorang peniaga jamu, Puteri Kasim berkongsi cara membuat air rendaman untuk hilangkan bau busuk dan kegatalan pada vagina di TikTok.

Baca juga: Rupanya 5 Anggota Badan Manusia Ini Dicipta Ada Fungsi Self-Cleaning Sendiri, Tak Payah Korek!
MASALAH KEGATALAN DAN BAU BUSUK PADA VAGINA
Malangnya ramai wanita menganggap keadaan berkenaan berlaku seiring dengan usia atau masalah biasa selepas kedatangan haid. Ada kalanya, keadaan itu boleh menjejaskan mutu kehidupan termasuk aktiviti harian tidak berjalan dengan lancar berikutan rasa kurang selesa.

Masalah jangkitan pada faraj sering kali berlaku pada wanita tanpa mengira latar belakang dan usia, sama ada bagi yang sudah mendirikan rumah tangga dan juga yang masih remaja. Bagaimanapun masih ramai lagi wanita pada masa kini, kurang berpengetahuan mengenai punca gejala masalah itu dan sering mengabaikan cara rawatan yang betul.

CARA MEMBUAT AIR RENDAMAN UNTUK HILANGKAN BAU BUSUK DAN KEGATALAN PADA VAGINA

1. Sediakan air panas dan masukkan 2 uncang teh.
2. Masukkan secubit manjakani.
3. Masukkan juga 3 keping asam keping.
4. Dan yang terakhir, masukkan secubit garam. Gaul sehingga air menjadi suam.
5. Masukkan air dalam besen dan duduk dalam air itu.
Menurut Puteri Kasim juga, air rendaman ini sebaiknya di amalkan seminggu sekali untuk merasai perubahannya.
Jika masalah kegatalan semakin teruk, anda dinasihatkan untuk berjumpa dengan doktor dengan segera untuk mendapatkan rawatan.
Video penuh:

 @puterikasim
Reply to @nabeelaaaa_ nahhh awakkkk 😘
 ♬ original sound – Puterikasim | Mommy PK – Puterikasim | Mommy PK

Sumber: TikTok Puterikasim


Cara Buat Air ‘Shot’ Halia, Berkesan Hilangkan Senak & Kembung Perut

Kembung perut boleh disebabkan oleh pelbagai punca, termasuk tabiat pemakanan yang tidak sihat, stres dan sebagainya.
Bagi anda yang ada masalah kurang lawas, badan berangin, perut sebu, buncit dan ingin melegakan masalah ini, boleh cuba amal minum shot Halia. Istimewa resipi perkongsian pengguna TikTok Sabrinabawa yang menggunakan bahan-bahan semulajadi. Nak buat pun sangatlah mudah.

Baca juga: 9 Makanan Penting Anda Boleh Makan Untuk Elak Diserang Gastrik Ketika Puasa
KEBAIKAN AIR “SHOT” HALIA DAN LEMON

Cara terbaik untuk mengawal masalah ini adalah dengan mengamalkan jus halia. Halia sangat berkesan untuk membuang angin dalam badan. Walaupun ia tidak sepenuhnya menyembuhkan perut kembung, minum air halia boleh menjadi air detox untuk badan kita.

Bukan itu sahaja, dalam resipi air “shot” ini, terdapat buah lemon yang kaya dengan vitamin C, antioksidan dan khasiat yang tinggi untuk kesihatan.
Kombinasi halia, lemon dan garam dikatakan mampu membantu proses pelawasan. Ramai yang mempunyai masalah ini terpaksa makan ubat lawas. Apa kata anda cuba resipi air “shot” ini jika ianya dapat membantu masalah anda.
BAHAN-BAHAN YANG DIPERLUKAN
– 2 sudu besar halia
– Setengah biji air lemon yang diperah
– Garam Himalayan
– Satu cawan kecil air kosong
CARA UNTUK MEMBUAT AIR SHOT HALIA
1. Parutkan halia yang ada sehingga dapat 2 sudu besar lalu masukkan ke dalam “juicer”

2. Masukkan separuh air lemon ke dalam “juicer” yang sama

3. Masukkan sedikit garam Himalayan. Jika tidak ada garam Himalayan, boleh guna apa-apa sahaja garam yang ada di dapur.

4. Satu cawan kecil air kosong. Masukkan semua bahan lalu kisar sehingga sebati dan boleh minum setiap pagi.

Video penuh:

 @sabrinabawa
Recipe in the comments 💗 Are you team pulp, or not? 😆 This is for informational purposes only, always check with your doctor before trying new herbal supplements, spices, or practices. #healthylifestyle #gingershot #ginger #guthealth #bloating #detox
 ♬ original sound – sabrinabawa

Selamat mencuba dan kongsikan kepada kami jika resipi air ini membantu anda!
Sumber: TikTok Sabrinabawa


Cara Buat Aiskrim Homemade Guna Bahan Berkhasiat. Kurang Manis, Sedap Berkrim

“Aduh, panas-panas macam ni bukan anak-anak je teringin nak makan aiskrim, mak ayah dia pun syok tumpang sekaki. Tapi kalau selalu sangat tak eloklah kan sebab aiskrim kat kedai tu semua manis-manis!”
Bila dah namanya budak, tak sahlah kalau tak suka makan aiskrim. Setiap kali kita keluar, kalau boleh nak minta aiskrim. Susah juga nak kawal, nak-nak pula kalau kedai sebelah rumah aja.

Apa kata kita buat aiskrim sendiri di rumah. Guna bahan-bahan yang sihat, kuantiti gula boleh dikawal, kebersihan pun lebih terjamin. Tak adalah risau sangat kalau anak asyik merengek nak minta aiskrim.
Sebenarnya mudah saja cara nak buat aiskrim homemade yang sihat. Dalam perkongsian kali ini, kami berbesar hati kerana saudari Miera Irayz Nordin sudi menyumbangkan resepinya yang cukup istimewa buat para pembaca kami.

Mari kita ikuti perkongsian resepi aiskrim homemade sihat ini selengkapnya di bawah.

Resepi Aiskrim Homemade Yang Sihat & Sangat Sedap
Bahan-bahan

1 cawan 1/2 susu segar
1 cawan susu cair
Segenggam badam
Segengam kismis
Sedikit susu pekat (saya tak letak sebab tak nak manis)
Coklat / Perisa lain ikut suka (Saya letak coklat coin, jadinya dah ada rasa manis dari coklat. Nak ganti dengan serbuk coklat pon boleh.)
1 sudu kecil esen vanila
1 sudu besar ovalette

Ini bahan-bahannya. Cuma susu cair terlupa nak masukkan dalam gambar. Serbuk yang sebelah kiri tu badam dah siap dikisar. Kismis pun siap direndam dan ditapis. Yang oren tu ovalette. Beli di kedai baking atau pasaraya.
Cara-cara
1. Rendam Kismis
Kismis direndam dahulu selama sejam. Ketepikan. Dah lembut, sedia digunakan.
2. Sangai & Kisar Badam
Sementara itu, sangaikan badam sehingga agak masak dan keperangan. Kalau nak senang, boleh juga beli yang siap sedia dimakan dan terus kisarkan.

3. Satukan & Kisar Semua Bahan
Satukan semua bahan tadi termasuk kismis yang sudah ditapis air rendaman tadi. Blend sekejap.
Bila kismis dah hancur, saya alihkan bancuhan dalam blender ke dalam pemutar kek. Putar sehingga gebu dalam 15-20 minit.
Kalau tak ada pemutar kek, janganlah sedih pula. Boleh je kalau nak gunakan blender saja, Kisarkan selama beberapa minit lagi. Cuma mungkin hasilnya kurang gebu sedikit.

Kalau tak ada kismis, nak gantikan kismis dengan pisang pon best tau.
Untuk lagi gebu, pukul sebiji telur bersama ovalette sehingga gebu dahulu. Kemudian baru dimasukkan susu dan bahan-bahan lain. Jangan risau, tak ada rasa atau bau hanyir.

4. Sejukkan
Akhir sekali, bolehlah dimasukkan ke dalam bekas dan sejukkan di bahagian freezer.
Kismis dan badam pun boleh dimasukkan ke dalam aiskrim secara kasar bagi siapa yang lebih suka aiskrim yang bertekstur. Tapi disebabkan anak saya kecil lagi, sebab itulah saya blend semuanya sampai hancur.

Beginilah Hasilnya
Kita yang dewasa pon berebut aiskrim ni. Lemak manis dan rasa lebih natural. Memang segar dan sejuk tekak!
Jadi, lepas ni tak payahlah beli aiskrim selalu. Buat sendiri lebih sedap dan sihat tau. Anak-anak mesti suka. Lagipun, cara membuatnya sangat mudah dan berbaloi.
Selamat mencuba!

*Resepi aiskrim homemade sihat ini disumbangkan oleh saudari Miera Irayz Nordin menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


5 Tips Nak Dapatkan Anak Kembar, Katanya Kena Cari Wanita Eknik Afrika?

CARA BUAT ANAK KEMBAR
Seronoknya tengok pasangan suami isteri yang dapat anak kembar bukan? Tetapi, rezeki ini bukan dikurniakan mudah kepada semua orang dan ada yang terpaksa berusaha bagi mendapatkannya. Buat anda yang ingin cuba bagi mendapatkan anak kembar, seorang doktor yang dikenali sebagai Doktor Aziah berkongsikan tips di laman Tiktoknya supaya anda yang sedang cuba mendapatkan anak, boleh cuba tips dapatkan anak kembar ini.

Baca juga: ‘Laju Betul Tulis Jawapan’- Datuk Dr Sheikh Muszaphar Kongsi Tips Anak Jadi Genius Matematik
5 TIPS NAK DAPATKAN ANAK KEMBAR
1.Sejarah keluarga mempunyai kembar

Buat anda yang belum berkahwin dan ingin mencari pasangan, inilah masanya untuk anda mencari pasangan khususnya bagi lelaki perlu mencari wanita yang mempunyai sejarah keluarga mempunyai kembar.

2.Etnic/Bangsa

Bukan itu sahaja, perkahwinan campur bangsa juga boleh menjadi potensi tinggi untuk anda mendapat anak kembar. Menurut doktor, antara bangsa atau etnik yang berpotensi tinggi mendapat anak kembar adalah wanita etnik Afrika.
3.Umur bawah 35 tahun

Umur juga memainkan banyak faktor dan disarankan wanita berumur 35 tahun ke bawah mempunyai potensi tinggi mendapat anak kembar.
4.IVF (In Vitro Fertilization)

Sudah pasti ramai dalam kalangan kita yang pernah dengar tentang proses rawatan kesuburan iaitu IVF (In Vitro Fertilization) bukan? Dalam proses ini anda bukan sahaja boleh minta dengan doktor untuk dapatkan kembar dua, malah kembar tiga atau empat pun boleh!
5.Ubat Kesuburan

Menurut pakar, ubat kesuburan jenis Clomiphine Citrate boleh diambil tetapi perlu atas saranan pakar. Ini adalah ubat kesuburan yang digunakan bagi wanita untuk hamil dan mana tahu, boleh dapat kembar!
VIDEO PENUH

 @draziah_fms
Replying to @naadhiraaahhhh  boleh?Good luck. #AuraAcademy #KtmExpert #learnontiktok #draziahberbicara #draziahfms #livedraziah #klinikkesihatanrembia #twins #kembar #klinikdraziahmelaka
 ♬ Let Me Down Slowly(抖音版) – 宇弟

Sumber: Tiktok @draziah_fms


Cara Buat Apam Balik Gebu Di Rumah, Rupanya Senang Je!

Apam balik merupakan antara jenis juadah yang sudah semestinya menjadi pilihan ketika berbuka puasa atau moreh. Mempunyai rasa yang manis dan berkacang, juadah ini merupakan pilihan ‘laku keras’ di bazar Ramadan. Setiap kali nak beli sahaja pasti kena beratur dalam masa yang lama. Jadi, apa kata sempena bulan Ramadan dan musim pandemik ini, ini cara nak buat apam balik di rumah dengan bahan-bahan yang sangat senang. Tak payah beratur panjang-panjang di bazar dah!
Cara Buat Apam Balik Di Rumah
Bahan-bahan:

-Telur sebiji
-Gula 3/4 cawan

-Tepung gandum 2 cwn

-Air 1 1/2 cwn
-Soda bikarbonat 1 sudu kecil
-Baking powder 1 sudu kecil
-Pewarna kuning
Bahan tabur:
-Kacang tanah kasar
-Gula kasar
-Marjerin cair
-Jagung tin
Cara-cara:

1.Pukul telur dan gula sehingga kembang.
2.Kemudian masukkan tepung yang telah diayak bersama soda bikarbonat dan baking powder. Kemudian masukkan air dan pukul lagi sehingga sebati.
3.Rehatkan selama 30 minit.
4.Untuk memasak apam, guna kuali non-stick, atau jika tiada, sapukan marjerin pada kuali supaya tidak melekat.

5.Letakkan bancuhan tepung tadi ke dalam kuali. Dan bentukkan menjadi leper.
6.Kemudian letakkan bahan tabur mengikut jumlah yang disukai.
7. Masak menggunakan api kecil. Biarkan sehingga rangup. Kemudian lipatkan seperti dalam gambar.

8. Siap! Selamat mencuba!

Sumber: Daily Makan


Cara Buat Apple Cider Halal, Rupanya Bagus Diminum Panas-Panas!

Bila sebut sahaja cuka epal atau apple cider, pasti ramai dalam kalangan kita yang terbayangkan minuman ini sebagai ‘tiket’ untuk menhilangkan berat badan bukan? Mungkin anda tak perasan, ada juga dalam rangkaian produk cuka epal yang tidak halal dan mempunyai alkohol dan juga mahal.
Oleh itu, mudah sahaja caranya untuk anda buat cuka epal ini di rumah dan menggunakan bahan yang semuanya mudah didapati.

Baca juga: Biasakan Anak Makan Ikan 2 Kali Seminggu Kalau Nak Bijak, Bukan Ayam Goreng…
CARA BUAT APPLE CIDER HALAL

Jom kita ke benua Amerika Utara (North Amerika) yang merangkumi Amerika dan Kanada. Apple cider, jika melihat definisi, minuman beralkohol yang diperam dan ada ketikanya dijadikan bergas. Namun begitu, di Amerika Utara, apple cider lebih kerap dibuat tanpa alkohol untuk minuman seisi keluarga. Ya, minuman ini biasanya diminum panas.

Bahan-bahan:
-Epal
-Gula (jika mahu)
-Kulit kayu manis
-Bunga cengkih (sebenarnya mereka guna allspice tetapi bunga cengkih lebih mudah didapati di Malaysia)
-Air
1.Epal Granny Smith dan Royal Gala yang sudah mula lesu. Tujuh biji semuanya.

2.Sebelum kupas, sudah tinggal enam. Selepas kupas, sebiji lagi kena culik.

3.Sebelum hilang semua, lebih baik saya bertindak segera. Dadukan epal dan masukkan dalam blender.

4.Tambah air secukupnya. Blend.

5.Anda boleh tapis sekarang atau masak terus dengan pulpa epal dan tapis kemudian.

6.Saya masak terus epal yang dimesin dan saya tambah sekali ganda air (sebab ramai nak minum). Saranan saya, hanya tambah sedikit sahaja air supaya rasa epal lebih kuat.

Masukkan:
-2 sudu makan gula
-2 inci kulit kayu manis
-3-5 kuntum bunga cengkih
7.Panaskan atas api perlahan sehingga mendidih tetapi tidak perlu sampai menggelegak.Boleh minum terus atau tapis sehingga jernih.Saya tapis sekali dengan penapis teh yang dari kain (seperti di kedai mamak tu)

8.Hidangkan panas atau suam. Manis epal dan rempah-ratus yang hangat memang sedap ketika hujan atau mengeteh (mengepal?) sambil borak-borak.

Sumber: Siti Hazneza Abdul Hamid


Cara Buat Arca Kertas Macam Dalam Show TV, Ini Aktiviti Hujung Minggu Dengan Anak

Hujung minggu anda pasti tak lengkap sekiranya tiada aktiviti bersama keluarga dan anak-anak. Selain keluar beriadah di taman permainan atau pusat beli-belah, ibu bapa boleh cuba buat sendiri arca kertas menggunakan surat khabar lama di rumah.
Mudah sahaja dan hanya menggunakan beberapa bahan penting sahaja. Nak tahu apa? Boleh ikuti perkongsian Puan Yatie Eimra di bawah. Seronoknya!

Baca juga: Api Dapur Gas Makin Kecil? Lelaki Ini Kongsi Cara Api Kembali Besar & Kuat
CARA BUAT ARCA KERTAS MACAM DALAM SHOW TV

Biasanya untuk buat clay atau pes, kertas/surat khabar direndam dalam air hingga lembut dan kemudian dikisar untuk dapatkan tekstur halus. Tapi memandangkan tempoh hari saya nak siapkan kerja rumah yang tertangguh, saya biarkan je budak-budak ni main kertas recycle dan air sambil saya pantau dekat sebelah.

Aktiviti ini ambil masa 2-3 hari juga nak siap sepenuhnya sebab kena tunggu betul-betul kering kalau nak warnakan. Kalau mak-mak nak cuba buat aktiviti dengan anak cuti sekolah ni, bolehlah cuba.
Bahan-bahan:

Surat khabar/kertas terpakai
Air
Gam putih/pva

Cara-cara penyediaan:
1. Koyak-koyakkan kertas dan rendam dalam bekas berisi air.
2. Biarkan kertas lembut sedikit dan ramas hingga hancur.

3. Tumbuk atau kisar untuk dapatkan tekstur yang halus.
4. Perah/tapis sedikit air supaya tidak terlalu cair.
5. Tambahkan gam pva sehingga pes melekat.

6. Bentukkan arca dan jemur di bawah matahari hingga benar-benar kering.

Cara mewarna paper mache clay:

Pewarna (saya guna pewarna jenis acrylic)
Gam putih/pva

1. Campurkan sedikit gam dan pewarna. Gaul rata.
2. Pastikan arca benar-benar kering sebelum mewarna untuk elak tertanggal atau bentuk berubah kerana masih lembut.

3. Gam berfungsi membantu menguatkan lekatan pes.
4. Campuran gam dan warna juga lebih mudah dibersihkan atau ditanggalkan jika terkena tangan.

Mudah sahaja nak buat aktiviti dengan anak tersayang. Jom cuba hujung minggu ini. Moga bermanfaat.
Sumber: Facebook Yatie Eimra


Cara Buat Asam Keping Homemade Guna Buah Mangga Muda, Tahan Lama!

“Sedapnya buah mangga muda ni. Buat cicah dengan sambal kicap…”
Biasanya buah mangga muda ini memang popular dimakan bersama sambal kicap atau dijadikan kerabu. Memang tak cukup kalau makan sebiji je. Tambah pula makan bersama keluarga sambil menikmati angin petang. Memang sedap!

Selain itu, boleh juga sebenarnya dijadikan asam keping dalam masakan. Lagi jimat dan mudah. Rasanya sama seperti menggunakan asam gelugur. Tak percaya? Haa jom cuba!
Baca juga: Cara Buat Stok Kicap Soya ‘Multipurpose’, Boleh Masak Pelbagai Menu

CARA BUAT ASAM KEPING HOMEMADE GUNA BUAH MANGGA MUDA
Selain asam keping dari buah asam gelugor saya biasa guna asam keping homemade dari buah mangga muda (apa-apa jenis pun tak kisah). Yang di bawah ni saya guna mangga kuini muda. Sedap buat perapan, buat sup ikan, masak singgang atau buat air untuk minum pun sedap.

– Buah mngga muda yang dikupas di potong nipis-nipis atau hiris kecil-kecil pun boleh. Janji senang kering. Jemur di bawah panas terik. Jemur sehingga betul-betul kering dan simpan dalam botol kedap udara. Baru tahan lama.

– Jemur di bawah panas terik.

– Lagi nipis lagi cepat kering.

– Potong nipis-nipis atau hiris kecil-kecil pun boleh. Janji senang kering.

*gambar contoh:

Asam gelugor tempat saya susah nak jumpa. Kalau buah mangga senang. Dekat kampung mak saya memang tak pernah guna asam keping gelugor. Dia guna asam keping buah mangga muda ni je. Saya belajar dan buat sendiri dari dia.
Sumber: Facebook Suez Tiez


Cara Buat Baja Kulit Telur, Jimat Duit & Kuatkan Akar Tanaman!

Untuk mereka yang gemar berkebun atau bercucuk tanam, apa kata lepas ini guna kulit telur sebagai baja. Hal ini kerana kulit telur mengandungi kalsium yang mampu menyuburkan tanaman serta menguatkan akar, batang, dahan, dan ranting.
Jadi, bila akar kuat, barulah tanaman akan subur dengan bagus dan elok. Proses pembuatannya mudah sahaja seperti perkongsian Cikwan Redzuan Jelani di laman Facebook. Jom tengok. Weekend ni boleh cuba buat.

Baca juga: Guna Roti Lebihan Buat Baja Homemade, Tanaman Lebih Subur
CARA BUAT BAJA KULIT TELUR, JIMAT DUIT & AKAR KUAT!
Ini la sumber penting untuk tanaman. Penguat akar, batang, dahan dan ranting. Bila akar kuat, dahan kuat, baru la pokok cantik, daun subur sebab pokok cukup makan.

– Jemur cengkerang telur sampai betul-betul kering sehingga kulit berubah warna dari coklat keputihan.

– Bila dah kering kulit akan lebih rapuh dan senang untuk dipecahkan. Ramas ramas je krap krup krap. Kalau kuantiti sikit, boleh tumbuk je dengan lesung batu. Kalau kuantiti banyak kena guna pengisar. Pengisar kering kalau ada yang heavy duty lagi baik.

– Kisarlah smpai jadi tepung halus mulus. Masukkan dalam bekas tulis nama dia..”calcium pokok” simpan dalam stor kebun. Takut letak dekat dapur orang ingt tu tepung gandum.

Cara guna ada 2 kaedah:
1. tabur terus ke tanah/ campurkan dengan tanah semaian.
2. Campur dengan air hujan/EM yang diperbuat dari buah buahan, sayuran dan peram sekurangnya 2 minggu dalam bekas yang bertutup.
Seblum guna, kacau sebatian dan tapis. Ambil air baja sebanyak 10ml dicampur dengan 1liter air. Siram dekat pokok. 2 tahun diperlukan untuk cengkerang terhurau sepenuhnya. Kalau selalu buat, lagi lambat la stok baja kalsium ni habis. Kena ada alternatif lain untuk jimatkan kos. Selamat mencuba!
Sumber: Facebook Cikwan Redzuan Jelani


Cara DIY Baja Organik Untuk Semua Jenis Pokok, Tumbuh Lebat & Subur!

Bila bercucuk tanam pasti pelbagai baja dicuba untuk memastikan tanaman subur dan antara yang sering digunakan ialah baja organik Photo Synthetic Bacteria (PSB). Baja PSB ini mempunyai banyak manfaat dan boleh digunakan untuk semua jenis tanaman.
Baja ini menggunakan telur dan ia menghasilkan bakteria baik untuk kesuburan pokok seperti yang dilakukan oleh petani di Thailand. Cara penghasilan baja organik PSB juga mudah sahaja dan hanya memerlukan beberapa bahan sahaja. Nak tahu macam mana? Ikuti perkongsian di bawah.

Baca juga: 7 Tips Semai Ubi Keledek Dalam Pasu, Hasil Semua Gemuk-Gemuk & Manis!
CARA DIY BAJA ORGANIK UNTUK SEMUA JENIS POKOK, TUMBUH LEBAT & SUBUR

Kita suka kan kalau pokok kita subur dan cantik gebu gebas kan? Hari ni mari kita belajar buat baja organik PSB (Photo Synthetic Bacteria).

Baja ni sangat baik untuk pokok. Bahan-bahan pun mudah sahaja. Antara faedah PSB ialah untuk kesuburan tanah dan pokok, penggalak bunga dan boleh juga digunakan untuk merawat air dalam kolam/aquarium.
Cara penyediaan:

– 3 biji telur (Hancurkan sekali dengan kulit telur)
– 2 sudu ajinomoto.
– 1 sudu belacan.
– 3 sudu sos ikan.
– 5 liter air tanpa klorin. (Boleh tadah air paip dan simpan semalaman sebelum guna/air mineral/air telaga/air sungai/air terjun dari 7 gunung)
Untuk sukatan tu boleh letak lebih, tak ada masalah. Kita nak buat baja organik, bukan nak buat adunan kek.

Masukkan semua bahan tersebut ke dalam botol air 5 liter dan goncang. Jemur tengah panas. Jemur selama sebulan atau sehingga telah bertukar warna menjadi crimson red.
Buka sedikit penutup supaya ada pengudaraan ketika proses penghasilan bakteria. Nak cepat sikit, tambah pati PSB (jika ada). Proses akan jadi lebih cepat, dalam 2 minggu dah boleh guna.

Nanti dah jadi, guna 5ml pati PSB dengan 1 liter air tanpa klorin. Kemudian spray pada medium dan bawah daun. Selamat mencuba dan moga berjaya.
Sumber: Facebook Sepang Farmville


Roti Lebih Jangan Dibuang, Boleh Buat Baja Untuk Suburkan Pokok Di Rumah!

“Adoi, pokok aku ni bila lah nak hidup. Selalu layu dan mati je walaupun letak banyak baja…”
Masalah pokok yang ditanam di rumah susah untuk hidup dengan subur pastinya menjadi persoalan bagi anda yang suka bercucuk tanam. Gunalah pelbagai jenis baja pokok, keadaan masih sama dan masih susah untuk berbuah atau berbunga. Macam mana nak buat ya?

Oleh itu, wanita ini berkongsikan salah satu cara untuk menyuburkan tanaman di rumah dengan menggunakan baja roti. Mungkin ramai dalam kalangan anda yang tidak tahu bahawa baja roti ini merupakan salah satu inovasi mikroorganisma yang boleh menyuburkan tanaman dengan berhasil!
MACAM MANA NAK BUAT BAJA ROTI TU?

Gara-gara kebun keliling rumah menunjukkan perkembangan yang sihat dan positif, mak happy sangat. Maka mak rasa nak kongsi satu petua ringkas menyuburkan tanaman yang dah ramai orang cuba dan berjaya.

Kak intan panggil resepi ini baja roti. Kalau ikutkan nama sebenarnya MOL (Mikroorganisma Lokal). Kos nya murah amat. Hanya perlukan air dan roti yang sungguh enak dimakan begitu saja haha.
Cara nak buat pun mudah aje. Tak perlu guna tenaga beria. Dah jadi nanti, cuma siram dan lihat keajaibannya. Semua pokok tanaman kita akan berkembang biak, pucuk baru makin meriah, daun bukan main hijau, kemudian kalau yang tak pernah berbuah tu nampak dah mula keluarkan buah. Mari kita baca dan cuba buat hari ini juga.
Bahan-bahan

1. Sekeping roti yang masih baik
2. Air sebanyak 1.5 liter
* Air hujan atau air basuhan beras je tau.
* Kalau nak guna air paip, sila dedahkan dahulu air kepada cahaya matahari seharian supaya dapat hilangkan/ kurangkan kandungan klorin.
* Ramai yang tanya pasal air ni. Disebabkan sekarang kebanyakan kita dah ramai yang pakai penapis air di rumah, takde masalah pun nak guna air paip andai kita sedia maklum bahawa penapis air kita tu boleh menyingkirkan kandungan klorin.
* So silalah gunakan air coway, air cuckoo dan yang sewaktu dengannya.
Cara-caranya
1. Koyak-koyakkan roti dan masukkan dalam botol, kemudian masukkan air. Pastikan air yang digunakan bukan lah air yang berklorin ye. Sebaiknya guna air hujan atau air basuhan beras.

2. Kemudian peram, letak ditempat gelap. Kak intan letak kat dalam kabinet dapur bawah sinki. Minimum peram 4 hari pun dah ok. Tapi paling efektif minimum peram selama 7 hari. Pastikan selepas setiap 3 hari pastikan penutup botol dibuka bagi mengeluarkan gas yang terhasil akibat proses peraman atau penapaian ni. Saintifik sikit bunyi nye kan.

Kalau lupa buka penutup botol tu bersedia lah untuk menghidu bau masam satu rumah sebab ia bisa meletop ngerti nggak. MOL ni seeloknya digunakan dalam tempoh 14 hari. Tapi ia juga boleh tahan sampai setahun kalau rajin bagi dia gula merah setiap 6 bulan sebagai sumber makanan utk mikrob yang terhasil. Kuantiti gula merah kita agak-agak saja okeh. Sebab kak intan pun belum sampai tahap bagi makan mikrob ni lagi.

3. Kak intan suka gunakan nisbah sendiri haha. Ku taruk roti 4 keping sebab nak sesuaikan dengan nisbah air yang ku anggap ada dalam 6 liter kot bekas penyiram ni. Nak ikut ikutlah. Bila baja dah jadi ku tuang saja sebotol baja ini ke dalam bekas ni dan tambah aje air hujan sampai penuh bekas. Kemudian round aje keliling rumah siram pokok-pokok kesayangan sambil nyanyi lagu “Dimatamu”. Biar pokok pun terhibur.

HASILNYA
Haaa tengok tu. Pokok bunga lily ni memang tak rajin berbunga. Lepas kena siram dengan baja roti ni berlumba-lumba batang bunga dia keluar.

Daun kesom yang gemok.

Paling best pokok belimbing buluh ni. Berbuah buat pertama kalinya selepas berapa kurun ku tanam. Buahnya semalam udah ku petik buat sambal tumbuk dengan ikan bilis.
*Tak sangka menjadi rupanya baja roti ni!
Sumber : Intan Suhana


Cara Buat Baja Yakult Dan Telur Paling Simple. Lepas Seminggu, Pokok Makin Gemuk

Sejak musim PKP ni dah makin ramai yang minat berkebun.
Mestilah seronok bila tengok tanaman makin sihat dan membesar.

Sebenarnya ada macam-macam jenis baja yang kita boleh gunakan untuk menggalakkan pertumbuhan pokok dengan jayanya.
Ada juga jenis baja yang kita boleh buat sendiri dekat rumah menggunakan bahan mudah je. Hasilnya pun cukup memuaskan!

Jom kita tengok cara buat baja yakult dan telur yang dikongsikan oleh Puan Muniyati Mohamad ini.

Cara Buat Baja Yakult Dan Telur
Cara buat baja Yakult dan telur ni mudah sangat.
Segala jenis pokok boleh kita siram guna baja ni. Tak kiralah pokok bunga, pokok sayuran, atau pokok buah-buahan.
Cuma perlu spray atau siram ke tanah saja. Kekerapan tu bergantung pada kerajinan masing-masing.
[ Baca juga : Elak Diserang Ulat, Ini Tips Tanam Bayam Brazil Sihat Merimbun! ]
Lepas seminggu saya spray baja Yakult dan telur ni, daun dia mak aii besar gedabakk! Pucuk pun naik mencacak. Bunga makin meriah, buah-buahan pun gemuk-gemuk belaka. Alhamdulillah.
Jom saya kongsikan cara buat baja Yakult ni ya.
Bahan-bahan

1 botol Yakult
2 biji telur

Nota:
Telur tu tak kisah saiz apa. Kalau nak buat kuantiti banyak, ikut je nisbah 1:2 tu ya.
Contohnya dalam gambar dekat bawah ni saya guna 3 botol Yakult. Jadi kita guna 6 biji telur.
Faham kan?

Cara-cara
1. Campurkan Telur & Yakult
Mula-mula campurkan 2 biji telur dengan 1 botol Yakult tu dalam satu bekas yang kita boleh tutup rapat.
Bila dah campur, kita goncang-goncangkan bagi sebati.
2. Peram
Peramkan campuran tadi selama 3 hari.
Campuran ini akan jadi pati baja kita tu nanti.
3. Campurkan Air
Lepas dah 3 hari bolehlah ambil 2-3 sudu daripada peraman tu dan campurkan dengan 1 liter air.
Lagi best kalau dapat campur dengan air hujan, air tapis atau air basuhan beras.
Tapi kalau tak ada, bubuh air paip pon boleh.

4. Spray
Bila dah masukkan dalam botol spray tu, lebihan baki peraman tu boleh simpan dalam peti ais.
Seeloknya labelkan supaya tak ada orang yang tersilap minum pulak nanti ya!
Kalau nak siram ke tanah pon sama juga langkahnya.
Campur dengan air lepas tu baru siram.

Memang Menjadi, Cubalah!
Saya selalunya spray baja Yakult dan telur ni masa pagi-pagi.
Untuk pokok bunga selalunya saya spray, kalau pokok sayur tu saya siram je terus ke tanah.
Tapi kalau indoor plant saya tak letak sebab bau baja Yakult dan telur ni masam sikit.
Jadi, bagi saya lebih sesuai untuk tanaman yang dekat luar.
Inilah antara hasil siraman dan spray baja Yakult tu.

Pokok sayur boleh.

Buah limau.

Mudah je kan?
So, lepas ni bolehlah buat baja Yakult ni dekat rumah dan lihat hasilnya lepas seminggu.
Insha Allah pokok akan membesar dengan jayanya.
[ Baca juga : Cara Tanam Nenas Teknik Belahan Jambul, Satu Jambul Boleh Dapat 4 Anak Pokok! ]
Selamat mencuba!
*Cara buat baja Yakult dan telur ini dikongsikan oleh Puan Muniyati Mohamad melalui Facebook Group Berkebun Di Rumah. Ia telah disunting dan diterbitkan semula dengan kebenaran. Untuk sebarang pertanyaan atau maklumat lanjut, sila rujuk posting asal beliau di SINI.


Cara ‘Recycle’ Baju Terpakai Kepada Dress Anak Yang Comel

“Banyak betul baju-baju aku ni, sampai dah tak muat almari. Kebanyakannya masih elok lagi. Hmmm… Tak silap aku ada cara buat baju anak daripada baju-baju lama ni. Rasa ‘gatal’ tangan juga nak buat sesuatu yang kreatif.”
Percaya tak, anda boleh hasilkan dress yang sangat comel menggunakan T-shirt dan baju terpakai dengan mudah!

Perkongsian kali ini adalah daripada hasil tangan Puan Afifah Nazri. ‘Step-by-step’ DIY yang ditunjukkan sangat terperinci dan jelas. Bolehlah anda jadikannya sebagai projek hujung minggu atau di masa lapang.
Cara Buat Baju Anak Daripada T-Shirt Terpakai
Anda mesti ada banyak baju-baju terpakai yang masih elok, terutamanya T-shirt. Jom ‘recycle’ baju ini dengan mentransformasikannya kepada dress comel si anak.

Bahan:

Sehelai T-shirt dewasa
Gunting
Getah / tali
Riben
Renda/ruffles (optional)

*Tidak terhad kepada T-shirt saja, anda juga boleh menggunakan kemeja atau pakaian lain. Caranya tetap sama.
Ini baju terpakai yang digunakan. / Foto Kredit: Kaisara Couture
Langkah 1: Potong Lengan
Mula-mula, ratakan baju dengan cermat. Potong kedua-dua lengannya begini.

Langkah 2: Potong Bahagian Atas
Seterusnya potong bahagian atas t-shirt seperti dalam gambar.

Begini hasilnya selepas dipotong.

Langkah 3: Lipat & Pin
Lipatkan bahagian baju ke hadapan dan pin kedua dia bahagian lengan lebih kurang 3/4 inci.

Lepas dah pin nanti akan jadi begini ya.

Langkah 4: Jahit
Jahitkan bahagian yang sudah dilipat tadi dan ia akan membentuk satu laluan yang akan dimasukkan tali / getah.
Kalau pandai jahit tangan, anda tak perlu pun menggunakan mesin jahit. Cuma perlu jahitan biasa saja.

Sebelah dah siap dijahit.

Jahitkan sebelah lagi dengan cara yang sama.

Langkah 5: Masukkan Getah
Apabila diap dijahit, ambil getah dalam ukuran 1/8 inci atau 1/4 inci lebar.
Panjangnya pula boleh cuba rujuk ukuran leher t-shirt anak-anak. (Agak-agak muat kepala anak.)
Masukkan getahnya begini.
Tips: Gunakan pin untuk memudahkan getah ditarik dalam laluan tersebut.

Bila dah tarik sampai hujung yang lagi satu, pinkan dengan jarum peniti buat sementara sebelum mencantumkannya.

Langkah 6: Cantumkan
Bila dah masukkan getah pada dua-dua bahagian, cantumkan getahnya dengan jahitan yang kukuh.

Selepas itu, tarik hingga jadi begini ya.

Ini hasilnya. Kalau nak ikutkan, asasnya sampai di sini saja. Yang selebihnya adalah ‘optional’, sekadar untuk mencantikkan lagi dress tersebut.
Mudah kan?

Langkah 7: Ikat Reben
Untuk menaikkan lagi ‘seri’ dress ini, bolehlah gunakan reben atau tali-tali yang cantik.
Sematkan dengan jahitan supaya nampak kemas. Ikatkan pada salah satu bahagian hujung tadi.

Langkah 8: Tambah Renda
Klau ada, guna renda atau ‘ruffles’ yang cantik untuk disematkan di bahagian bawah baju. Kalau kreatif dan ada lagi baju terpakai, boleh manfaatkan daripada situ juga.

Jahit lebih kurang seinci basi.

Potong lebihannya.

Akhir sekali, jahit tindihkan di bahagian luar.

Siap!
Eh, dah siap dah. Senangnya cara buat baju anak guna baju terpakai, bukan? Comel pula hasilnya!

Ini beberapa hasilnya lagi. Cantik kan?

Memang Berbaloi!
Menarik juga sekali-sekala membuat projek begini. Walaupun ‘recycle’ hasilnya menakjubkan. Boleh tambah sentuhan kreativiti masing-masing, bergantung pada jenis baju yang digunakan.
Memang berbaloi membuatnya. Lagi seronok bila dapat tengok anak pakai hasil buatan sendiri.
Kalau sesiapa nak kongsikan hasil tangan mereka, amat dialu-alukan!

*Sumber asal perkongsian ini adalah oleh Puan Afifah Nazri dari Kaisara Couture. Ia diterbitkan semula dengan kebenaran beliau. Semoga bermanfaat!


“Sedapnya bawang goreng ni… Kalau boleh nak ratah-ratah sampai habis sepaket. Nampak macam senang je nak buat sendiri. Tapi bila aku cuba, kenapa jadi lembek dan tak garing macam yang dibeli ni? Mesti ada petua dan cara buat bawang goreng yang aku tak tahu.”
Masakan akan bertambah sedap apabila ditaburkan dengan bawang goreng. Rasa tak lengkaplah makanan seperti soto, bihun sup, mee jawa, nasi goreng, mee goreng jika tak diserikan dengan taburan bawang goreng.

Walaupun kini dah semakin banyak bawang goreng jenis ready-made, tentu ramai yang ingin cuba membuatnya sendiri di rumah. Tapi, bukan semua percubaan akan ‘menjadi’ pada kali pertama. Bagi yang tak biasa buat, mungkin ada yang terlembek, pahit, dan cepat lemau.
Di sini kami kongsikan beberapa petua dan cara buat bawang goreng yang betul untuk anda cuba.

Foto Kredit: vimeo.com

7 Petua Buat Bawang Goreng ‘Crispy’ Yang Sedap & Tahan Lama
1. Cara Kupas & Hiris Bawang
Semasa mengupas, elakkan bawang itu daripada terkena air. Air akan menyebabkan bawang goreng jadi lembab dan susah nak garing. Jadi, sediakan banyak tisu dapur semasa proses mencuci dan menghiris bawang. Selesai kupas kulitnya, lapkan bawang dengan tisu. Bila dah kering, barulah bawang dihiris halus.
Letakkan tisu dapur di bawah hirisan bawang untuk menyerap lembapan atau jusnya yang terkeluar. Atau, tos dan anginkan bawang di dalam dulang selama beberapa jam supaya ia betul-betul kering.

2. Taburkan Sedikit Garam
Selain untuk menaikkan rasa bawang goreng, sedikit garam yang ditabur dipercayai dapat mengekalkan kegaringan pada bawang yang digoreng.
Agak-agak saja, jangan banyak sangat sampai tenggelam rasa keaslian bawangnya.

3. Gaulkan Tepung
Seterusnya, gaulkan dengan tepung supaya gorengan akan menjadi lebih rangup. Ada yang suka guna tepung gandum, tepung beras, atau tepung jagung. Setiapnya ada tekstur yang berbeza dan rasa yang unik, jadi terpulanglah nak gunakan yang mana.
Biasanya untuk 1 kg bawang, bolehlah gunakan 1 senduk (5 sudu besar) atau 1  ½ senduk tepung. Perapkan lebih kurang 30 minit sebelum menggoreng.
Foto Kredit: indianhealthyrecipes.com
4. Guna Api Perlahan / Sederhana
Panaskan minyak dalam kuali dan mula menggoreng ketika minyak sudah betul-betul panas. Guna api sederhana atau perlahan saja agar bawang goreng betul-betul masak dengan rangup dan tidak hangus.

5. Jangan Selalu Dikacau
Semasa menggoreng, elakkan daripada selalu mengacaunya. Ini akan menyebabkan minyak akan terserap dengan banyak dan sekaligus melemaukan bawang.
Biarkan saja sampai nampak ada yang nak garing di tepi, baru di tukar-tukarkan tempat dengan yang masih putih. Tutup api sebaik saja bawang goreng bertukar warna keperangan / golden brown.

6. Sejukkan & Simpan Dalam Bekas Kedap Udara
Macam biasa, bila dah angkat, toskan dan serap minyak lebihan. Ratakan diatas bekas leper seperti dulang yang berlapik tisu dapur. Ratakan nipis-nipis supaya bawang goreng tadi cepat sejuk.
Lepas dah betul-betul sejuk, barulah dimasukkan ke dalam bekas kedap udara.
Foto Kredit: cookpad.com
7. Pilih Bawang Segar
Mengikut petua, seeloknya guna bawang yang bersaiz sederhana untuk mendapatkan hasil bawang goreng yang paling enak. Selain itu, ia bergantung juga kepada kesegaran dan kualiti bawang yang dipilih supaya bawang goreng yang dibuat betul-betul sedap dan crispy.
Foto Kredit: jurnaldeoas.ro
Cubalah, Memang Jimat & Sedap!
Jika anda menganggap cara buat bawang goreng yang dikongsikan ini nampak agak renyah tunggu saja bila dapat hasilnya. Kesedapan bawang goreng homemade tentunya lebih enak, puas dimakan, jimat, dan terjamin mutunya.
Bila dah boleh buat sendiri, tak perlulah beli lagi lepas ini. Malah, tak mustahil anda boleh menjadikannya sebagai sumber pendapatan sampingan.
Malah, prosesnya juga pasti akan terasa lebih mudah bila anda dah selalu buat.
Selamat mencuba!


Cara Buat Bebola Ayam Untuk Kegunaan Pelbagai Masakan, Senang Nak Masak Untuk Berbuka!

Bebola ayam merupakan antara makanan kegemaran orang ramai khususnya anak-anak. Makanan ini boleh dijadikan sebagai sarapan dan juga bahan sampingan dalam masakan. Sempena kita berada dalam bulan Ramadan ini, apa kata anda cuba buat sendiri bebola ayam supaya lebih mudah dijadikan ‘stock’ makanan selepas terawih atau boleh juga dimakan ketika sahur. Bukan sahaja mudah, malah anda boleh juga pelbagaikan resipi bebola ayam ini mengikut citarasa sendiri.
www.youtube.com

Resepi bebola ayam (chicken ball)
200g isi ayam
4 ulas bawang putih
Serbuk lada sulah + lada hitam
1 sudu makan garam halus
½ cup Ice cube
1 biji putih telur
Semua bahan diatas dikisar halus
Bahan tapis
½ cawan tepung Tapioca (tepung Ubi kayu)
2 sudu makan tepung gandum
Secubit baking soda dn baking powder.. Secubit je tau..
Cara membuat lihat video di bawah.

MASUKKAN KESEMUA BAHAN DALAM PENGISAR

blend
JADIKAN BENTUK BULAT
www.facebook.com

Nai-post ni Parmiati Binti Suyudi noong Lunes, Hunyo 5, 2017

INILAH HASILNYA!

Nai-post ni Parmiati Binti Suyudi noong Lunes, Hunyo 5, 2017

www.instagram.com/p/BU-9cfXDR1w/
Selamat mencuba!
Sumber: Parmiati Sumudi


Cara Buat Belon Buih Gergasi aka ‘Giant Bubble’ Dengan 3 Bahan Saja.

“Ayah, adik nak main kat taman. Ayah, adik nak main belon gergasi tu. Ayah beli ya…”
Cuti-cuti sekolah atau hujung minggu tentu seronok kalau ada aktiviti dengan anak-anak, bukan? Antara yang anak-anak suka adalah main belon buih gergasi atau dikenali sebagai ‘giant bubble’. Biasanya ada dijual di tepi pantai atau di taman-taman rekreasi, harganya dalam RM5 untuk 1 mangkuk kecil.

Sebenarnya ada cara buat belon buih gergasi di rumah dengan menggunakan bahan yang mudah dan jimat. Berikut adalah perkongsian daripada Puan Hanizam Nazri tentang cara buat belon buih gergasi atau ‘giant bubble’ secara DIY.
Jom tengok!

Cara Buat Belon Buih Gergasi aka ‘Giant Bubble’. DIY Jimat!
Berikut adalah bahan yang diperlukan untuk membuat belon buih gergasi atau ‘giant bubble’.

Bahan-bahan:

250 ml pencuci pinggan JOY

4 sudu besar tepung ubi kayu

1.5 liter air

*Mungkin ramai akan bertanya sama ada boleh menggunakan pencuci pinggan jenama lain. Sebenarnya, pencuci jenama JOY ini berkepekatan tinggi.
*Boleh ditambah 1 sudu besar ‘baking powder’ untuk hasil yang lebih baik.

Cara-cara:
1. Gaulkan Bahan
Cara membuat bancuhan buih sabun ini mudah saja. Hanya perlu gaulkan semua bahan di atas hingga sebati. Pastikan ikut sukatan yang diberikan tadi.

2. Cara Buat ‘Bubble Wand’
Kemudian, dah boleh mula main. Kalau tak ada ‘bubble wand’, boleh buat sendiri. Ada banyak idea menarik untuk anda cuba. Antaranya menggunakan penyangkut baju (‘hanger’).

Kalau nak buat yang lebih baik, boleh juga balutkan dengan tali jenis kain seperti dalam gambar di bawah ini. Tali ini membantu penyerapan buih sabun yang lebih banyak, jadi dapatlah buat buih yang lebih berkualiti.
Foto Kredit: pinterest.com
Kalau tiada ‘hanger’ jenis ini di rumah, anda boleh juga gunakan tali dan penyedut minuman (‘straw’). Senang sangat, ikut saja langkah bergambar di bawah ini.
Foto Kredit: gingersnapcrafts.com
3. Dah Boleh Main!
Siap! Sekarang dah boleh buat buih gergasi. Rendamkan saja ‘hanger’ atau ‘bubble wand’ yang dibuat tadi dalam bancuhan buih.

Besar kan belonnya?
Mudahnya, Jom DIY Sendiri!
Tak susah pun cara buat belon gergasi ini, bukan? Tengok hasilnya pun boleh tahan, lebih kurang macam yang dibeli di luar.
Jadi, jom cepat cari bahan dan ajak anak-anak bermain. Tentu mereka leka sampai berjam-jam lamanya!

*Perkongsian asal tentang cara buat belon gergasi ini adalah oleh Puan Hanizam Nazri melalui Facebooknya dan diterbitkan semula dengan kebenaran beliau.


Cara Buat Benteng Air, Kurangkan Kesan Air Banjir Masuk Rumah!

Situasi banjir melanda di Lembah Klang serta Pahang membuatkan penduduk di negeri lain lebih berhati-hati dan waspada dengan amaran cuaca yang dikeluarkan oleh pihak berkuasa. Bagi mereka yang pernah dilanda bencana ini, sudah tentu tahu kesan dan kotoran air banjir masuk ke rumah sangat merumitkan.
Jadi, bagi mengelakkan rumah anda dimasuki air banjir, boleh guna cara yang dikongsi oleh seorang lelaki bernama Radzi Ghani di laman Facebook. Walau bagaimanapun, cara ini hanya sesuai digunakan untuk banjir 1 hingga 2 kaki tinggi sahaja. Selamat mencuba!

Baca juga: Ini Cara Kongsi Koordinat Guna Google Maps Jika Terkandas Dalam Banjir
CARA BUAT BENTENG AIR, KURANGKAN KESAN AIR BANJIR
Pada mangsa-mangsa banjir dan mereka yang duduk dikawasan berpotensi banjir sedikit perkongsiaan dari saya untuk persediaan banjir di masa akan datang.

Jika anda nak kurangkan kesan air banjir masuk kedalam rumah anda. Dalam gambar tu cara RG buat benteng dari air banjir masuk rumah (agak sesuai bagi banjir yang tak besar dan bawah dari paras ketinggian 2 kaki )

Peralatan asas perlu ada:
1. Plastik (paling best plastik biru yang jual dekat hardware sebab tebal & murah)
2. Batu bata (ukur panjang ruang yang anda perlu tutup & ketinggian bata yang anda nak letak)

3. Plastersin (bagi tutup ruangan antara celah pintu belah dalam & luar khususnya ruangan pintu ke lantai rumah)
Plastersin belah dalam pintu kayu. Semua pintu perlu buh plastersin belah dalam dan luar bagi benteng ke 3 selepas batu bata & plastik. Fungsi plastersin nak sekat air yang jerap dan melepasi benteng batu bata & plastersin.

4. pump air tujuannya untuk sedut air jika benteng banjir anda tadi dibolosi lebih-lebih lagi diruangan bilik air.)
Submersible water pump yang harga RM150 ke bawah yang ni. Jika ada sangat bagus tapi kalau tak ada pun tak apa jika tak cukup bajet. Sebaiknya standby satu dekat rumah jika rumah anda memang ada potensi naik air.

Alhamdulillah 90% berjaya menyekat air masuk dan mampu mengurangkan risiko damage kepada harta benda anda serta tak penat sangat nak kemas rumah lepas banjir surut.

Cara ni hanya sesuai bagi hadapi banjir yang pada paras ketinggian 1- 2 kaki tinggi sahaja. Selebih dari tu sebaiknya eloklah berpindah ketempat yang lebih selamat.

Sumber: Facebook Radzi Ghani


Cara Mudah Buat Biskut Bayi Homemade. Sesuai Untuk ‘Teething’ & Boleh Buat Bubur!

“Suka betul si kecik ni makan biskut. Kalau pandai buat sendiri bagus juga. Agak-agak susah tak cara buat biskut bayi homemade ni ya?”
Bila anak dah mula pandai makan macam-macam, ibu-ibu mesti teruja. Semestinya kebanyakan ibu lebih suka memberi makanan homemade atau hasil air tangan sendiri supaya lebih terjamin sumber dan khasiatnya.

Sebenarnya, nak buat biskut bayi tidaklah susah. Di sini kami kongsikan resepi oleh Puan Siti Azura. Prosesnya memang mudah dan simple saja. Percubaan kali pertama terus menjadi!
Mari ikuti resepi biskut bayi tersebut selengkapnya.

Cara Mudah Buat Biskut Bayi Homemade Paling Mudah
Berikut adalah bahan-bahan yang diperlukan.

Bahan-bahan

750ml unsalted butter (3 cawan)
250ml tepung jagung (1 cawan)
125ml tepung attar (1/2 cawan)
susu ibu atau susu formula secukupnya

*Untuk sukatan cawan, Zura refer kepada penyukat jenis di bawah ini. Biasanya boleh jumpa di kedai buat kek atau pasaraya.

*Kalau tak ada penyukat jenis ini atau penyukat lain, boleh sukat guna botol susu. Sebab di situ ada sukatan ml.
Cara-cara
1. Pukul Butter
Pertama sekali, pukul unsalted butter sampai kembang. Zura pakai senduk saja untuk pukul butter ni. Nak kata kembang, tak kembang sangat pun, ala kadar saja.
2. Masukkan Tepung Jagung & Tepung Attar
Seterusnya, masukkan tepung jagung dan tepung attar sedikit demi sedikit.
3. Tuangkan Susu
Kemudian, masukkan susu ke dalam adunan tadi sedikit demi sedikit sehingga tepung menjadi doh.

4. Tekap Ikut Bentuk Yang Diingini
Selepas doh siap, bolehlah ditekap dengan acuan. Zura guna macam-macam acuan.
Bagi yang tak ada acuan, boleh juga buat bentuk biasa yang tak perlukan acuan.

5. Bakar
Bila dah siap, bolehlah dibakar dengan suhu 120 darjah celcius, selama 15-20 minit.
6. Siap
Macam biasa, bila dah siap tunggu sejuk dan simpan dalam bekas kedap udara.

7. Cara Penyediaan
Bila nak makan, boleh ambil dalam 3 atau 4 biskut tadi dan rendamkan bersama susu panas. Rendam lebih kurang 10 minit. Bila dah kembang, bolehlah dilenyekkan dan dijadikan bubur bayi.

Bagi anak yang lebih suka menggigit dan tak suka makan bubur, boleh diberi begitu sahaja.
Nota Tambahan
*Biskut ini paling sesuai apabila bayi dah masuk 8 bulan, atau bagi bayi yang dah pandai makan biskut.
*Rasa biskut ini lebih kurang macam biskut Nestum. Anak saya memang suka sangat, sampai licin semua!
*Tepung attar boleh dibeli di pasaraya. Zura beli di Giant. Biasanya tepung ini digunakan untuk membuat capati. Tepung attar memang sesuai untuk bayi.

*Kalau nak lagi sedap, boleh tambahkan sedikit kismis atau kurma yang dihancurkan.
Mudah kan? Selamat mencuba!
Kalau tengok pada cara di atas, memang nampak mudah. Bahan yang diperlukan pun tak banyak. Bolehlah ibu-ibu cuba dan pelbagaikan ikut kreativiti tersendiri.
Yang best, ianya menggunakan bahan semulajadi yang bebas pengawet, pemanis, atau pewarna tiruan. Senang pula nak dibawa travel, tak payah beli di kedai lagi!

*Resepi asal disumbangkan oleh Puan Siti Azura melalui Facebook My Baby Homemade Solid Food. Untuk pertanyaan dan maklumat lanjut, boleh rujuk kepada post asal di SINI.


Cara Buat ‘Breakfast Dip’ Untuk Sarapan Lebih Sihat, Anak-Anak Mesti Suka!

Sebut sahaja sarapan, sudah tentu ramai yang mengemari hidangan nasi lemak dan roti canai. Di tambah pula dengan teh tarik panas. Wah terbaik kan?
Apa kata kalau tukar selera pula? Kita cuba sajian baharu yang sesuai dan tidak begitu tinggi kalori. Kalau nasi lemak hari-hari pun tak elok juga untuk kesihatan diri kita. Betul tak? Cara penyediaanya mudah sahaja, jom mula!

Baca juga: Resepi Ikan Bakar Diet Tanpa Minyak,Tetap ‘Juicy’ & Tak Kering
RESEPI BREAKFAST DIP, SEDAP!
Bahan-bahan telur hancur:

– 4 biji telur
– Setengah cawan susu segar
– Garam
– Lada hitam
– Tomato-dadu
– Bawang-dadu
– Daun ketumbar-hiris
– Sehiris lemon

*satukan semua bahan dan hancurkan di atas kuali.

Cara menukar wrap kepada tortila chips:

1. Sapu wrap dengan minyak zaitun.

2. Potong menjadi bentuk segitiga-segitiga kecil.

3. Tabur garam dan lada hitam jika suka.

4. Bakar suhu 180°C selama 7 minit atau sehingga kerangupan yg disukai.

Siap chips utk dicicah dengan telur hancur. Mudahkan? Boleh cuba untuk idea sarapan kalau dah bosan makan nasi lemak.
Sumber: Facebook Zatil Arip


Di Malaysia, brownies menjadi makin popular dengan pelbagai variasi. Antaranya tentulah brownies kedut, brownies kukus, brownies cupcake, brownies nutella, dan brownies keju. Berbanding kek, brownies mempunyai tekstur yang sedikit berbeza di mana brownies lebih padat dan tidak segebu kek. Dari segi rasanya juga, brownies mempunyai rasa yang kaya dan kurang memuakkan. Maka, tak hairanlah makin ramai orang Malaysia yang jatuh hati pada brownies!
Bagi yang tercari-cari cara buat brownies paling ‘simple’, di sini kami kongsikan resepi yang sangat mudah daripada Puan Zai Rosely. Menariknya, beliau hanya menggunakan 3 bahan saja!

Tentu ramai yang nak tahu apa 3 bahan tersebut dan bagaimana cara membuatnya.
Cara Buat Brownies Coklat Paling Senang. Cuma 3 Bahan!
Berikut dikongsikan langkah demi langkah bergambar untuk anda ikuti dengan mudah. Jom masuk dapur!

Bahan-bahan:
1/2 cwn nutella
1 biji telur gred B
5 sudu besar tepung gandum

(Adunan ini dapat membuat 18-20 cups kecil. Kalau nak banyak, boleh gandakan sukatannya.)

Cara Buat Brownies Coklat: Langkah Demi Langkah
Berikut adalah cara buat brownies coklat beserta penerangan bergambar. Ikut betul-betul ya, mudah-mudahan menjadi.
1. Pukul Nutella Dan Telur
Pukul atau whisk nutella dan telur hingga sebati.
Kalau tak ada mixer, pakai garfu pun boleh kerana adunan tak semestinya dipukul hingga gebu.

2. Masukkan Tepung
Apabila dah sebati, masukkan tepung. Gaulkan lagi sampai sebati. Tak payah guna baking powder ya.

3. Masukkan Dalam Acuan
Sudukan dalam cups atau terus tuang ke dalam loyang atau acuan yang diingini.
Seperti dalam gambar di bawah, Puan Zai Rosely menggunakan cups. Salah satu sebabnya adalah kerana ia nampak comel. Selepas itu, bolehlah menghiaskan dengan menggunakan bahan kesukaan anda atau anak-anak. Contohnya cip coklat, kekacang, keju, atau gula ‘sprinkle’ yang berwarna-warni. Terpulang kepada citarasa masing-masing.

4. Bakar Dalam Ketuhar
Bakar 160℃ selama 15-20 minit mengikut ketuhar atau ‘oven’ masing-masing.
Walaupun tak letak baking powder sebentar tadi, anda boleh lihat aduan tadi dah naik membukit.

5. Siap!
Eh, dah siap dah pun. Tunggu sejuk sebelum dihias ‘topping’ atau dihidangkan terus. Puan Zai Rosely menambahkan nutella lagi untuk menaikkan lagi serinya.
Anak-anak tentu lebih teruja untuk memakannya!

Wah, Senangnya!
Macam tak percaya, hanya menggunakan 3 bahan tadi anda boleh membuat brownies yang amat menggiurkan. Memang sesuai untuk minum petang dan kudapan seisi keluarga. Mudah sangat cara buat brownies versi Puan Zai Rosely ini.
Jadi, apa lagi. Rugilah kalau tak cuba. Mereka yang amatur pun mesti boleh membuatnya!

*Perkongsian asal cara buat brownies oleh Puan Zai Rosely melalui laman Facebook diterbitkan semula dengan kebenarannya.


Cepatnya Buat Bubur Bayi Dengan Serbuk Beras Homemade. Tak Payah Beli Yang ‘Instant’ Lagi

“Rupanya lama juga nak tunggu beras ni masak jadi bubur. Kalau anak tengah kelaparan, memang bagi bubur instant jelah jawabnya. Macam mana cara buat bubur bayi dengan cepat ye?“
Tak dapat dinafikan bubur segera yang dijual di pasaran akan menjimatkan masa kerana ia cepat disediakan. Tapi tahukah anda, sebenarnya serbuk beras ini boleh dihasilkan sendiri dengan mudah di rumah.

Bagi ibu-ibu yang ada anak kecil dan baru nak belajar makan, elok sangatlah buat serbuk beras ini. InsyaAllah sangat praktikal dan dapat mempercepatkan kerja. Begitulah yang akan dikongsikan oleh Puan Nisa Razak dalam artikel kali ini.
Cara Buat Sendiri Serbuk Beras ‘Instant’ Untuk Bayi
Mari kita ikuti langkahnya.

1. Basuhkan Beras
Pertama sekali, basuh beras dalam 1-2 cawan. Toskan.

2. Goreng Tanpa Minyak
Seterusnya, masukkan beras ke dalam kuali dan goreng tanpa minyak.
Pastikan api kecil untuk elakkan daripada hangus.

Tunggu sampai betul-betul kering macam dalam gambar di bawah ini.

3. Kisar
Kemudian, masukkan beras tadi ke dalam blender untuk dikisar.
Blend sampai hancur. Sekarang serbuk berasnya dah siap.

4. Cara Buat Bubur Bayi Menggunakan Serbuk Beras
Bila dah ada serbuk beras tadi, sekarang kita tengok pula cara buat bubur bayi. Pantas dan semudah ABC!
i. Bancuh Dengan Air
Mula-mula, ambil sesudu serbuk beras dan bancuhkan dengan air sejuk biasa.

Beginilah rupanya bila dah dibancuhkan.

ii. Masak Atas Api
Kemudian, masak atas api. Berbanding guna beras biasa, serbuk beras memang ambil masa yang lebih pendek untuk dimasak. Tapi, jangan sekejap sangat pula, takut tak sempat masak pula berasnya. Agak-agaklah ya.
Masa ini juga boleh masukkan sekali ayam, lobak merah, atau apa saja bahan lain yang telah dilenyek atau dikisar.

5. Simpan Lebihan Serbuk Beras Dalam Bekas Kedap Udara
Yang ada lebih tadi, boleh disimpan dalam balang kedap udara yang ditutup rapat.
Senang bila nak guna lagi lain kali.

Pilihan Yang Lebih Sihat
Bila buat sendiri, kita lebih yakin dengan bahannya. Dan paling best, tentulah ia bebas pengawet atau sebarang perasa tiruan. Bubur bayi pun terasa lebih fresh sebab kita dapat pelbagaikan rasanya dengan bahan-bahan segar seperti sayuran dan ayam.
Mudah kan? Lepas ini ibu-ibu tak payah beli bubur instant lagi. Nak bawa balik kampung pun senang. Memang praktikal.
Selamat mencuba!

*Perkongsian asal oleh Puan Nisa Razak ini diterbitkan semula dengan kebenaran. Untuk lebih banyak perkongsian dan tips oleh beliau, follow FB beliau di SINI.


Tak Payah Beli Yang ‘Instant’ Lagi. Ini Cara Buat Stok Serbuk Oat Untuk Bayi, Cuma Tambah Air

“Bila anak dah boleh makan ni, rasa tak cukup masa je nak masak bubur semua. Tapi kalau bagi bijirin segera tu selalunya tinggi gula, ada pengawet lagi. Macam mana nak senangkan kerja ye?”
Sekarang dah macam-macam jenama bijirin segera untuk bayi yang dijual di pasaran. Tapi kalau boleh ibu-ibu mesti nak sediakan makanan homemade yang lebih berkhasiat untuk anak, kan?

Sebenarnya tak susah pun kalau kita buat sendiri serbuk oat segera ala Nestum yang hanya perlu dibancuh dengan air.
Menggunakan organic rolled oat yang lebih berkhasiat, kita boleh olahkan oat dengan bahan-bahan segar pilihan kita. Semestinya no salt and sugar!

Mudah dibekalkan pada pengasuh, nak standby untuk bawa travel pun senang tau.

Jom kita tengok cara yang dikongsikan oleh Puan Sheril Hazirah ini.
Cara Buat Stok Serbuk Oat ‘Instant’ Untuk Bayi
Berikut adalah senarai bahan yang diperlukan.
Bahan-bahan

Rolled oat
1/2 sudu perahan lemon
1 sudu tepung gandum
1 cawan air masak

Ini jenis rolled oat yang saya guna. Elakkan guna instant oat di pasaran sebab ianya telah melalui tempoh pemprosesan yang panjang dan mungkin memiliki bahan-bahan sampingan yang tidak diketahui.

Cara-cara
1. Rendam
Mula-mula, rendamkan rolled oat bersama semua bahan di atas selama 12 jam dalam suhu bilik atau dalam peti sejuk.
2. Toskan
Selepas 12 jam, oat akan kembang. Buang air rendaman dan toskan untuk buang lebihan airnya.
Seeloknya tunggu selama 3 jam supaya air agak kering. Boleh jemur atau bubuh depan kipas, terpulanglah. Janji kering sikit supaya teksturnya tak melekat-lekat bila nak disangai nanti.

3. Sangai
Seterusnya, sangaikan / goreng tanpa minyak. Pastikan sentiasa dikacau supaya oat tak hangit.
Memang makan masa agak lama nak tunggu betul-betul kering. Jadi apa yang saya buat, saya sangaikan sampai oat dah tak melekit. Lepas blend nanti barulah saya akan sangai sekali lagi.

Disebabkan ia berketul-ketul, memang susah nak tunggu betul-betul kering. Jadi, agak-agak tak melekat di senduk tu kira OKlah. Boleh tutup api dan biarkan sejuk sekejap.
4. Kisar
Kemudian kisarkan oat sampai halus guna blender.
5. Sangaikan Sekali Lagi
Sekarang dah halus baru senang nak sangaikan. Saya sangaikan semula oat tadi supaya betul-betul kering dan ringan.

5. Simpan
Beginilah hasilnya. Dah siap boleh simpan dalam bekas kedap udara.
Lebih kurang banyak ni bolehlah tahan dalam 2 minggu.

6. Cuma Tambah Air Bila Nak Makan
Nanti bila nak makan, ambil 1-2 sudu saja dan tambahkan dengan air panas. Nanti oat akan kembang dan jadi banyak.
Bolehlah campurkan oat dengan kismis, susu formula / EBM, sayuran dan buah segar atau apa-apa bahan lain. Saya selalunya tambahkan sedikit extra virgin olive oil sekali.

Mudah & Sihat!
Tak payah beli yang segera, senang dan lebih sihat kalau buat serbuk oat sendiri untuk bayi kan?
Kita pun seronok tengok anak makan makanan homemade yang dibuat dengan penuh kasih sayang. Tak risau ada bahan-bahan pengawet, perasa atau gula dan garam yang tersembunyi.

Semoga bermanfaat!

* Cara buat serbuk oat ‘instant’ untuk bayi ini dikongsikan oleh Puan Sheril Hazirah. Ia telah disunting dan diterbitkan semula dengan kebenaran.


Cara Buat Bubur Lambuk Sedap Untuk Berbuka Puasa, Rasa Sama Macam Di Masjid!

Esok dah nak puasa! Bila masuk saja bulan Ramadhan, banyak betul juadah yang dijual di bazar kan? Sampai tak tahu nak pilih yang mana. Salah satu juadah yang wajib ada apabila berada dalam bulan ini ialah bubur lambuk. Bubur lambuk bagi setiap negeri di Malaysia ada yang berbeza cara memasaknya. Tetapi, kali ini, kami kongsikan resipi bubur lambuk yang paling ‘simple’ dan sedap macam yang selalu kita ambil dekat masjid tu. Jom kita cuba!
Pertama sekali!
www.facebook.com/aisha.shukor

Bahan-bahan:
Dua pot beras yang dicuci dan rendam 15 minit
Daging tetel
Kentang
Lobak Merak
Bawang besar
Bawang putih
Halia sikit
Lada hitam halus setengah camca
Kiub pati ayam dua kiub (ni saya tak letak sebab dah habis stok)
Sepaket rempah sup
Sepaket kecil bawang goreng
Daun sup dan daun bawang
Sekotak kecil santan kara

Langkah kedua
www.facebook.com/aisha.shukor

Blend bawang-bawang dan halia. Panaskan minyak dua sudu dan tumis sampai naik bau
Langkah ketiga
www.facebook.com/aisha.shukor
Masuk rempah sup dan tumis skali
Langkah keempat
www.facebook.com/aisha.shukor
Masuk daging tetel..balik-balikkan
Langkah kelima
www.facebook.com/aisha.shukor
Masuk beras tadi..balik-balikkan. Jangan letak air dulu..petua ni,supaya nasi kita tak hancur dan masih sebutir-sebutir bila masak nanti.
Langkah keenam
www.facebook.com/aisha.shukor
www.facebook.com/aisha.shukor
Baru masuk air..sukat untuk sampai masak bubur kita dan masuk carrot dan kentang sekali.
Langkah ketujuh
www.facebook.com/aisha.shukor
Bila dh 3/4 masak, masuk sekotak santan kara
Langkah kelapan
www.facebook.com/aisha.shukor
www.facebook.com/aisha.shukor
Masuk garam secukup rasa, lada hitam halus setengah camca dan kalau ada kiub pati ayam tu masuk masa ni.
Langkah kesembilan
www.facebook.com/aisha.shukor
Masuk bawang goreng sepeket tu tinggalkan sikit je utk tabur masa nk mkn nanti..masuk daun sup n daun bawang..biar mereneh dlm 10 minit.
Siap!
www.facebook.com/aisha.shukor
Selamat mencuba dan selamat menjalani ibadah puasa!
Sumber: Aisha Shukor


Cara Buat Burger ‘Homemade’ Yang Sihat Untuk Anak-anak

“Kalau masak nasi, susah betul nak suruh anak-anak makan. Tapi, kalau hidang burger atau nugget memang cepat saja ‘licin’. Macam mana cara buat burger ‘homemade’ yang sihat ya?”
Bukan saja anak-anak, kita yang dewasa pun ada masanya teruja apabila dihidangkan makanan berunsur ‘fast food’ seperti burger dan nugget. Walaubagaimanapun, makanan seperti ini mengandungi pelbagai bahan yang diproses dan tidak elok dimakan selalu. Jadi, apa kata kita cuba buat sendiri menggunakan bahan-bahan segar?

Di sini, Puan Sabariah Hussain berkongsikan cara buat burger ‘homemade’ versi beliau yang diajarkan oleh kakaknya, Siti Fadilah Kamis. Memang mudah dan ‘simple’!

Resipi Burger ‘Homemade’ Yang Mudah Dan Sihat
Mari kita ikuti cara buat burger ‘homemade’ yang mudah dan sihat. Selepas ini, tak perlulah beli di pasaraya lagi. Lebih terjamin bahan dan mutunya apabila dibuat dengan air tangan sendiri, bukan?

Bahan-bahan
Bahan-bahannya yang diperlukan adalah seperti berikut:

2 ketul dada ayam @ daging
2 ketul kentang @ carrot
2 biji telur
1 labu bawang besar
1 sudu kecil lada hitam
1 sudu kecil lada putih
1 sudu kecil garam
1 sudu kecil hilal @ kiub ayam
1 sudu kecil serbuk soda *
3 sudu kecil tepung gandum *
2 sudu kecil tepung ubi*

Cara Buat Burger ‘Homemade’: Langkah Demi Langkah
Ini langkahnya:
1. Kisar
Kisarkan semua bahan di atas kecuali yang bertanda*.

2. Campurkan Semua Bahan
Setelah dikisar, pindahkan ke dalam bekas dan gaulkannya dengan sebati.
Kemudian, masukkan bahan-bahan selebihnya yang bertanda *.
3. Masukkan Dalam Acuan
Bentukkan daging burger dengan menggunakan acuan untuk menggoreng telur seperti dalam gambar ini.
Pastikan anda melapik bahagian bawah acuan dengan plastik atau apa-apa yang sesuai.

4. Kukus
Kukuskan daging burger ini selama 15-20 minit, hingga daging burger tadi mula terbentuk.
5. Sejukkan
Seterusnya, sejukkan pula di dalam peti sejuk. Kalau ada buat lebih, boleh simpan di bahagian ‘freezer’ untuk disimpan lebih lama.
Bila nak makan, baru keluarkan macam biasa.
6. Bakar
Selepas disejukkan, anda bolehlah membakarnya seperti biasa di atas kuali leper. Siap untuk dihidangkan mengikut citarasa anda.

Hidangkan Mengikut Citarasa
Mudah, bukan? Terpulanglah nak bubuh ‘cheese’, salad, tomato, sos dan sebagainya, macam burger yang dibeli di kedai. Tapi kalau di rumah, bolehlah buat ikut selera masing-masing. Lebih puas hati dan berbaloi!
Untuk lebih sihat, gunakan kiub / stok ayam yang dibuat sendiri.

*Perkongsian asal cara buat burger ‘homemade’ oleh Puan Sabariah Hussain ini diterbitkan semula dengan kebenaran beliau. Ia pertama kalinya tersiar dalam Group FB Masakan, Masak Apa Hari Ini (MAHN).


Cara Buat Burger Zinger Tarik Viral Macam KFC, Memang Jadi!

Setiap kali berkunjung ke restoran makanan segera Kentucky Fried Chicken atau KFC, sudah pasti anak-anak akan melompat kegembiraan. Bukan sahaja hidangan ayam gorengnya yang mendapat permintaan tinggi, malah seleksi burger yang ada juga digemari ramai.
Oleh itu, apa kata sempena PKP 3.0 ini kita buat sendiri sahaja Burger Zinger KFC di rumah tetapi mempunyai rasa yang sama. Siap ada cheese tarik lagi! Bila masak di rumah, anak-anak dan seisi keluarga pun puas makan kerana boleh ditambah banyak kali. Jom cuba!

Artikel berkaitan: Resepi Lengkap Set Nasi Butter & Ayam Goreng Ala-Ala KFC, Siap Ada Sup Bebola!
RESEPI BURGER ZINGER -ROTI/ BUN BURGER

-500 gram tepung roti

-70 gm gula kastor
-1 tbsp yis kering
-1 biji kuning telur
-1 tsp garam
-50 gm majerin @ butter
-10 gm pelembut roti
-280-300 gm air sejuk

1.Semua bahan masuk dalam bread maker kecuali garam, masuk selepas 5 minit uli dalam bread maker.
2.Doh burger- 75-80 GM, ring size 4 inci
3.Bakar dalam suhu 170’c dalam 20 minit.
RESEPI AYAM GORENG (SATU EKOR AYAM)

-Ayam perap dengan 1 biji telur dan sedikit tepung bestari
-Perap sekurang-kurangnya 1/2 jam.
-Tepung bestari 300 gm, tepung jagung dua sudu dan tepung beras dua sudu. Sebelum goreng gaulkan bersama ayam terlebih dahulu.
-Minyak perlu banyak semasa goreng.

Panaskan cheese dan letak bersama ayam, sayur dan bun roti tadi. Memang tarik panjang cheesenya!

Puas dimakan oleh anak-anak dekat rumah!
Sumber: Nor Asiah


Cara Buat ‘Chicken Feet Stock’ Untuk Anak Usia 9 Bulan, Express & Tak Kalut!

Bergelar seorang ibu bukanlah satu perkara mudah kerana perlu pandai membahagi masa untuk keluarga. Setiap hari pasti pelbagai tugasan perlu dilakukan sehingga terlupa memberi si kecil makan dan akhirnya hanya memberi makanan instant sahaja.
Bagi mengelakkan perkara ini terus berlaku dan menggangu tumbesaran anak, ibu-ibu di luar sana boleh membuat stok makanan menggunakan kaki ayam supaya lebih cepat dan jimat.

Baca juga: 10 Jenis Menu Untuk Anak Umur Setahun, Confirm Selera Bertambah!
CARA BUAT ‘CHICKEN FEET STOCK’ UNTUK ANAK USIA 9 BULAN
Stok sup kaki ayam sangat baik untuk anak dan boleh dicampur dengan pelbagai bahan tambahan lain seperti lobak, labu dan sebagainya sebelum diberi kepada anak.

Siap dah stok chicken feet broth untuk anak umur 9 bulan. Sejak umur 6 bulan memang ni la kesukaan dia. Cara nk buat pun mudah.
Bagus juga untuk elak dan kurangkn selsema sebab kaki ayam ada kandungan kolagen yang sangat tinggi. Bila nak masak baru la kita letak bahan tambahan contohnya macam labu cincang, bayam, tauhu telur, brokoli dan lain-lain.
Tukar-tukar ikut selera anak. Kira ni basic jela untuk lauk dia. Saya sertakan resepi sekali untuk yang nak cuba. Ini sukatan saya. Mommy semua boleh ubah ikut citarasa sendiri ye.

Bahan-bahan:
– Kaki ayam 1KG
– Bawang bombay 2 biji sederhana
– Bawang putih 6-7 ulas
– Lobak 2 batang
– Saderi 2 btg
– Air 2.5 liter atau sampai tenggelam bahan
Cara penyediaan:

1. Potong kasar semua bahan dan masak sampai isi ayam terlerai dari tulang.
2. Bila dah sejuk boleh asingkn kaki ayam untuk diambil isi sahaja. Bahan-bahan sayur tadi asing ke dalam bekas lain.
3. Pastikan dalam sup tak ada tertinggal serpihan tulang. Isi kaki ayam yang dah dicarik boleh letak semula dalam sup untuk dikisar halus.
4. Bila dah kisar dia  jadi macam creamy gitu. Sayur-sayur tadi boleh blend kasar menggunakan chopper.
5. Lastly satukan semua bahan tu dan boleh la cedok letak dalam storage cube untuk dibekukan. Saya guna 1 cube untuk 1 hari cukup untuk lunch dan dinner.

Bila nak masak jangan lupa tambah air sikit dalam 200ml ke dalam periuk dan boleh masukkan beras, mee, pasta dan lain-lain.
Mudah. Cepat. 100% homemade. Selamat mencuba!
Sumber: Facebook Yana Wan Nurliyana


Cara Buat Chicken Rice Ball Viral & Unik Untuk Santapan Si Manja

Rice ball merupakan salah satu cara untuk mempelbagaikan hidangan nasi khususnya kepada anak-anak kecil. Maklumlah bukan mudah untuk anak-anak suka makan nasi kan? Cara lain yang anda boleh pelbagaikan cara pembuatan rice ball ini adalah dengan menambah ayam dan jadikan sebagai chicken rice ball. Tengok rupa hidangan pun dah unik!
RESEPI CHICKEN RICE BALL
Bahan-bahan
1. Daging ayam kisar

2.Bawang besar*
3.Bawang putih*

4.Lobak merah*

5.Halia -diparut
6.Lada hitam -ditumbuk
7.Garam
8.Beras

Cara-cara
1. Bahan dipotong dadu, kemudian campurkan daging ayam kisar, halia, lada hitam, garam/perasa. Gaul sebati.
2. Bulatkan bahan-bahan yang telah digaul tadi menjadi bebola kecil.

3. Kemudian golekkan di atas beras yang telah dicuci bersih.
4. Kukus bebola dalam 15 – 20 minit. Siap untuk dihidang.

Sumber : Fazariana Mohd Ali


Cara Buat Chizza Ala-Ala KFC Untuk Seisi Keluarga. ‘Simple’ Sangat!

Ayam pun boleh dijadikan piza? Haa, bagi anda yang bosan selalu asyik makan roti piza sahaja tu, apa kata anda cuba pula buat pizza ayam yang ala-ala Chizza KFC! Bukannya apa, bila boleh buat sendiri di rumah, kuantiti yang kita boleh dapat pun banyak dan cukup untuk seisi keluarga. Bukan itu sahaja, aktiviti memasak ini juga boleh dijadikan aktiviti mengisi masa lapang bersama anak-anak di cuti sekolah yang berbaki beberapa hari sahaja lagi. Selamat mencuba!
BAHAN-BAHAN
www.facebook.com/zaimah.zakaria.96

1. Sos spageti
2. Bawang Holland

3. Mozarella Cheese

4. Nenas, Tomato
5. Chili Flakes

6. Tepung ayam bestari
7. Ayam (Bahagian peha yang dibuang tulang)
CARA-CARA
1. Bancuh tepung bestari dan perap ayam selama 15 minit.
www.facebook.com/zaimah.zakaria.96
2. Masukkan ayam dalam tepung dan gorengkan dalam api yang sederhana sehingga masak.

3. Letakkan sos spageti, bawang, tomato, nenas, chili flakes dan cheese. Bakar ayam dalam suhu 180’C selama 10 minit.
www.facebook.com/zaimah.zakaria.96
4. Siap!

*Dah siap boleh makan panas-panas bersama seisi keluarga. Sedap!
Sumber: Zaimah Zakaria


Cara Buat Cili Jeruk Paling Rangup Dan Paling Mudah!

Makanan bergoreng seperti koey teow, mi goreng atau char koey teow merupakan antara juadah yang memang sesuai dimakan bersama cili jeruk. Namun kalau cili jeruk ini tidak rangup dan terlampau lama, tak dapatlah kita merasa puasnya makan cili jeruk yang rangup ini. Macam mana? Jom kita cuba buat cili jeruk mengikut resipi ini supaya dapat rasa betapa rangupnya cili jeruk!
RESEPI CILI JERUK PALING RANGUP
Cuti hujung minggu masak simple macam bihun goreng ataupun mee goreng memang ngencess kalau dapat makan bersama cili jeruk. Pagi ini cheyah kongsikan cara buat cili jeruk menggunakan empat bahan sahaja iaitu cili hijau, gula, cuka dan garam. Cara membuatnya pun senang sangat. View setiap gambar untuk step by step ye. Selamat mencuba! Nota: Nak tambah keragupan boleh rendam dengan air kapur dulu (jika ada) sebelum masukkan cuka.

1. Bahan utama. (Garam je takde dalam gambar)

2. Cheyah menggunakan cili hijau. Basuh dan toskan.

3. Potong mengikut keselesaan dan cara masing-masing. Tak perlu basuh ye kalau dah potong.

4. Masukkan gula agak-agak ye dan secubit garam. Baru masukkan cuka.

5. Panaskan sehingga semua cair dan sebati. Biarkan ia sejuk dulu.

6. Baru masukkan dalam cili dan kacau sebati.

7. Simpan dalam bekas tertutup selama tiga malam sebelum dimakan.

8. Tadaaa dah siap. Sedia untuk dimakan.

9. Selepas tiga malam baru berubah warna fan sebati.

Boleh makan bersama koey teow atau mi goreng!
Sumber: Bahiah Saripuddin


Begini Cara Buat Cili Kisar Tahan Lama, Berbulan Masih Tak Berkulat

Masakan orang Malaysia memang tak sah kalau tak pakai cili. Barulah lebih ‘kaw’ dan ‘menyengat’. Biasanya dalam masakan kita akan guna cili kisar. Untuk memudahkan kerja, kita kisar sekali banyak dan simpan untuk beberapa kali kegunaan.
Tapi kadang-kadang cili kisar yang kita simpan dalam peti ais hanya boleh bertahan sekejap. Baru seminggu dah berbau. Kalau lebih lama, mungkin boleh tumbuh kulat pula!

Dalam perkongsian kali ini, kami mendapatkan tips yang amat praktikal untuk buat cili kisar tahan lama oleh Puan Mim Nazihah yang mesra dengan gelaran Kak Mim.
Cara Buat Cili Kisar Tahan Lama, Berbulan Masih Tak Berkulat
Menurut Kak Mim, inilah cara yang selalu dipraktikkan untuk membuat cili kisar tahan lama. Boleh tahan sampai berbulan-bulan!

Bahan-bahan

Cili kering
Bawang putih
Air tapis

Cara-cara
1. Potong & Cuci

Pertama sekali, potong cili kering, buang bijinya dan kupas bawang putih. Kemudian, cuci bersih-bersih dengan menggunakan air paip.

2. Rebus
Seterusnya, rebus cili kering bersama bawang putih sampai cili menjadi lembut. Gunakan air tapisan semasa merebus cili kering dan bawang putih ini.

3. Toskan
Apabila cili dah lembut, toskan semua cili dan bawang putih di dalam periuk tadi.
Tak perlu basuh lagi sebab tadi ia dah dicuci bersih. Jangan basuh semula guna air paip, takut nanti cili kisar tak tahan lama.

4. Kisar
Selepas ditos, biarkan sekejap agak-agak cili dan bawang putih dah sejuk sedikit.
Kemudian kisar semua bahan ini dengan menambahkan air tapisan supaya ia dapat tahan lebih lama.
Dan satu lagi, saya gunakan bawang putih dalam cili kisar ini sebab ia boleh bertindak sebagai anti kulat. Insha Allah boleh tahan lama dan tak berkulat.

4. Simpan
Dah siap bolehlah simpan di dalam bekas kedap udara dan letak dalam peti sejuk. Walaupun nampak biasa, tapi ia boleh bertahan lama.
Memang memudahkan kalau ada stok cili kisar yang tersedia dalam peti sejuk, kan? Bila-bila saja boleh gunakan untuk memasak.
Foto Kredit: thisweekfordinner.com
Selamat Mencuba!
Semoga perkongsian ini dapat melancarkan lagi kerja-kerja di dapur anda.
Kalau anda ada tips lain, apa kata kongsikannya bersama kami. Tentu ramai yang akan mendapat manfaatnya.
Silakan share!
*Tips cili kisar tahan lama merupakan perkongsian asal Puan Mim Nazihah. Ia disunting dan diterbitkan semula dengan kebenaran. Untuk sebarang pertanyaan, boleh rujuk post asal beliau di SINI.


Resepi Homemade Coconut Candy Yang Lazat & Mengimbau Nostalgia

Nostalgia sungguh bila sebut tentang coconut candy ini, bukan? Teringat gula-gula yang biasa kita beli masa zaman sekolah dahulu. Rasanya yang lemak manis dan tekstur kelapanya yang padat, itulah keistimewaannya yang menjadikan kita tak pernah bosan menikmatinya sepanjang hari.
Walaupun manisan ini begitu sinonim dengan budaya India, namun ia cukup digemari oleh rakyat Malaysia yang berbilang kaum. Begitulah keunikan rakyat Malaysia.

Sempena perayaan Hari Deepavali yang bakal menjelang tak lama lagi, kami berbesar hati kerana Puan Gnie Raj sudi berkongsikan resepi manisan coconut candy yang diwarisi oleh ibunya.

Resepi Coconut Candy Yang Mudah & Sedap
Berikut adalah bahan-bahan yang diperlukan untuk membuat coconut candy.

Bahan-bahan

Kelapa parut putih – 2 biji
Susu pekat 500gm – 1 tin
Gula pasir – 2 tin susu
Planta – 1 sudu besar
Sedikit pewarna makanan (apa-apa warna)

Cara-cara
1. Gaulkan Semua Bahan Dalam Kuali
Pertama sekali, masukkan semua bahan di atas kecuali perwarna di dalam kuali api besar.
Kacau sampai sebati dan seterusnya barulah masukkan pewarna mengikut warna dan kepekatan yang diingini.
Foto Kredit: wikihow.com
2. Kacau
Bila dah masukkan semua bahan, kacau adunan selama lebih kurang 15 minit (bergantung pada besar api) atau sehingga bahan-bahan tidak lagi melekat pada kuali.
Kena kacau selalu tak boleh tinggal ya.
Foto Kredit: pinterest.it
3. Masukkan Dalam Dulang
Langkah seterusnya, angkat adunan dalam kuali tadi dan pindahkan ke dalam dulang.
Tekan cepat-cepat masa panas untuk memadatkannya. Ini akan memudahkan proses apabila dipotong nanti.

4. Sejukkan & Potong
Selepas 5 minit, boleh buat garis lembut untuk anggaran saiz. Nanti senang nak potong.
Bila dah betul-betul sejuk, barulah potong petak-petak.

5. Siap!
Beginilah hasilnya. Bila dah siap, macam biasalah. Simpankan dalam bekas kedap udara.
Nampak sedap, kan?

Mudah Saja. Boleh Olah Ikut Kreativiti Masing-masing
Begitulah resepi asas untuk membuat coconut candy. Senang saja.
Selain membuat perisa original, anda juga boleh mempelbagaikannya dengan perisa-perisa lain seperti pandan, kopi, coklat, kacang, atau apa saja seperti yang diolah oleh Puan Gnies di bawah ini. Anda juga boleh mengolah tahap kemanisannya mengikut citarasa tersendiri.

Selamat mencuba!

*Resepi asal coconut candy ini dikongsikan oleh Puan Gnies Raj dan diterbitkan semula dengan kebenaran. Bagi yang tak berkesempatan untuk membuatnya sendiri di rumah, boleh terus terus pilihan coconut candy anda daripada Gnies Touch Cakes & Bakes.


Cara Buat Coconut Shake Tak Payah Guna Pengisar & Ais, Rugi Kalau Tak Cuba!

Coconut shake sememangnya sangat sesuai diminum pada bila-bila masa terutama ketika cuaca panas, tapi sekali sekala bila terasa teringin nak minum susah pula nak jumpa. Mudah saja sebenarnya nak buat sendiri tak perlukan pengisar dan ais pun. Selepas ni boleh cuba buat bersama-sama dengan keluarga atau anak-anak, boleh juga buat lebih dan simpan dalam peti ais untuk diminum sebagai pemanis mulut.
DUA BAHAN SAHAJA DIPERLUKAN UNTUK BUAT COCONUT SHAKE TANPA BLENDER & AIS
1. Kelapa Muda

2. Aiskrim Vanila.
CARA-CARA PENYEDIAAN COCONUT SHAKE
1. Gunakan kelapa muda atau anda boleh membeli air kelapa tanpa gula dan ais ye

2. Belah kelapa dan ambil isinya

3. Cincang halus isi kelapa

4.  Kemudian campurkan bersama air kelapa tadi

5. Tambahkan aiskrim vanila ke dalam air kelapa sesuai dengan selera anda

6. Kacau hingga sebati kemudian sejuk bekukan air kelapa

7. Setelah air kelapa beku, keluarkan dan hancurkan ia sehingga halus

8. Masukkan ke dalam cawan serta tambah ais krim vanila

9. Siap untuk diminum, rasa berkrim sangat!

Sumber: Dapur Che Kam